qundao/data-zh-poetry huggingface dataset:
乘舟
作者：胡居仁
朝代：明

新水涟漪宿雨收，泛舟直下锦溪头。好风四至清衣袂，信有长江五月秋。
会稽拜禹庙
作者：胡居仁
朝代：明

两仪未肇判，此理已具存。动静机一施，阴阳自此分。两仪有定位，阴阳互为根。二者既交错，五行斯絪缊。理气妙合凝，至灵斯在人。三才从此备，中处乾与坤。水未得所归，襄陵势逆奔。奠居本无所，民咨何日伸。昔我夏后氏，代天心独勤。四海既为壑，平土皆吾民。六府与三事，九功俱叙陈。仰惟参赞功，万世人所尊。封山作州镇，会稽属南巡。后此数千载，祀事旧益新。比来得瞻仰，遂兹秉彝真。欲勤希圣功，当寻入圣门。人心与道心，全具于吾身。大哉精一传，无问思弥敦。执中此其道，致用敷人文。绍迹俟来哲，此道毋昏昏。
倦后偶成
作者：胡居仁
朝代：明

工夫未至力先疲，才罢吾伊细咏诗。暂借馀閒养情性，莫将过苦败身躯。圣经浩博有馀味，人事纷纭无尽期。羸却当年陶处士，萧然一枕卧皇羲。
偶成
作者：胡居仁
朝代：明

辋川清致贪看竹，湖上林公好咏梅。问我寒窗何所事，关闽濂洛意徘徊。
元宵夜吟
作者：胡居仁
朝代：明

茅庵似斗宽，亦喜堪容膝。读罢更閒眠，养心宜静密。灯火何处多，笙歌闹谁室。迷子何太欢，跋报为甚疾。却怜山间人，幽独穷且室。读书嫌性愚，旧记多忘失。吟诗苦才悭，不能精格律。倦卧似无聊，幸不违心术。
再游龟峰二首
作者：胡居仁
朝代：明

路达龟峰本不遐，汎舟反复傍溪涯。如何吃尽多劳扰，只为源头一步差。不道吾心识未真，妄将指点误傍人。惕然到此方知省，敦复真能胜似频。
再游龟峰二首·其一
作者：胡居仁
朝代：明

路达龟峰本不遐，汎舟反复傍溪涯。如何吃尽多劳扰，只为源头一步差。
再游龟峰二首·其二
作者：胡居仁
朝代：明

不道吾心识未真，妄将指点误傍人。惕然到此方知省，敦复真能胜似频。
别同府于先生
作者：胡居仁
朝代：明

粒我生民未敢休，乐天知命更何忧。他年了却公家事，向拟楼山共白头。
别松江郡侯诸公
作者：胡居仁
朝代：明

驷牡不遑王事盬，野人归去白云閒。人心万古同此理，城外青山即岘山。
劳中迷事
作者：胡居仁
朝代：明

服劳安敢便宁居，困厄无端智力疲。性外固非心所急，日间自有义当为。自强愿法天行健，昏妄那堪已性愚。从古宴安如酖毒，春冰虎尾忽忘危。
劳中迷事
作者：胡居仁
朝代：明
体裁：诗

服劳安敢便宁居，困厄无端智力疲。
性外固非心所急，日间自有义当为。
自强愿法天行健，昏妄那堪已性愚。
从古宴安如鸩毒，春冰虎尾忽忘危。
勉学者
作者：胡居仁
朝代：明

静对遗经玩困亨，忧勤重悯四三生。一偏廉介非难守，全体中庸不可能。高世好坚徐孺操，劳家且学董生耕。题诗本欲资名教，岂为区区寄俗情。
南谷
作者：胡居仁
朝代：明

红尘应不到青山，新徙琴书入考槃。茅舍竹篱閒处乐，地炉松火静中安。数竿瘦竹风初静，满树寒梅雪未乾。却笑山人多逸兴，诗成袖手面层峦。心迹高楼结搆幽，吾人于此足藏脩。北山崒嵂青云锁，南谷深沈紫雾浮。敬意毋荒时翼翼，善心不昧日休休。君今莫道功名事，争似箪瓢乐自优。
南谷·其一
作者：胡居仁
朝代：明

红尘应不到青山，新徙琴书入考槃。茅舍竹篱閒处乐，地炉松火静中安。数竿瘦竹风初静，满树寒梅雪未乾。却笑山人多逸兴，诗成袖手面层峦。
南谷·其二
作者：胡居仁
朝代：明

心迹高楼结搆幽，吾人于此足藏脩。北山崒嵂青云锁，南谷深沈紫雾浮。敬意毋荒时翼翼，善心不昧日休休。君今莫道功名事，争似箪瓢乐自优。
即事
作者：胡居仁
朝代：明

人心无物欲，随处皆天理。在山则乐山，在水则乐水。在家则家齐，在国则国治。在学则学明，在乡风俗美。窃叹此等人，岂不为至贵。彼哉昏迷子，何为欲所蔽。
去年此日被风雨倒墙兼绝食
作者：胡居仁
朝代：明

去岁墙倾更绝粮，今年净几与明窗。人生苦乐何须计，流水行云语意长。
又读书林閒
作者：胡居仁
朝代：明

劳劳曾可似閒閒，日月携书到处看。好是薰风惬人意，时来林下整衣冠。
叹古人读书二首
作者：胡居仁
朝代：明

圣贤文字传千载，不遇程朱怎柰何。刺股悬梁辛苦志，其如一敬得功多。刺股悬梁枉自勤，岂知心在检其身。只因未遇程夫子，苦杀当年多少人。
叹古人读书二首·其一
作者：胡居仁
朝代：明

圣贤文字传千载，不遇程朱怎柰何。刺股悬梁辛苦志，其如一敬得功多。
叹古人读书二首·其二
作者：胡居仁
朝代：明

刺股悬梁枉自勤，岂知心在检其身。只因未遇程夫子，苦杀当年多少人。
叹学者
作者：胡居仁
朝代：明

这里路长嫌担重，那边快捷实崎岖。行人不知著脚处，东跋西跋多受亏。
叹雉死
作者：胡居仁
朝代：明

汝能耿介全天性，竟日凄凉感慨深。始识先王真礼意，男儿安敢负斯心。
同于先生绝句
作者：胡居仁
朝代：明

投装野寺爱幽栖，翠竹苍梧趣正宜。久坐檐楹师弟子，清风明月更输谁。
听松琴
作者：胡居仁
朝代：明

清风满树生，恍若伯牙情。虽无钟子期，山岩人细听。
和
作者：胡居仁
朝代：明

寂寞虚堂里，琴书共晏然。饥炊野田粟，渴饮石溪泉。清淡四檐月，氤氲半篆烟。圣贤名教外，细玩杜陵编。
和朱子韵
作者：胡居仁
朝代：明

圣贤警示意非轻，要为斯人正性情。三复服膺增悚惧，昏愚只恐是虚生。
和许郢州中秋玩月
作者：胡居仁
朝代：明

当空一鉴正团圆，万里青宵散紫烟。秋气清明当永夜，晴光皎洁满中天。苍松影转虚窗外，丹桂香分丈席前。但喜好怀无所累，何妨玩赏自年年。
咏春秋
作者：胡居仁
朝代：明

经世文成百代宗，一从轲死圣无踪。龙门妙契心传后，画笔徒劳拟化工。
咏洞前流水
作者：胡居仁
朝代：明

洞前流水洞前流，洞里书生静里修。信是本原无一息，莫将道体更他求。有形可睹无形妙，今日应同昔日游。识得显微元不问，此心此理日相酬。
团湖怀古
作者：胡居仁
朝代：明

闻说团湖古战场，宋元此地决兴亡。谢公忠义昭千古，兴者已亡亡未亡。
复余太尹
作者：胡居仁
朝代：明

百里溪山不计程，使书遥辱过柴荆。姻㜕分内二家好，道义胸中万古情。单父琴归閒宓子，浔阳菊绽老渊明。知公已脱尘涂屣，策杖芝山日少萦。
复余太尹
作者：胡居仁
朝代：明
体裁：七言律诗

百里溪山不计程，使书遥辱过柴荆。姻连分内二家好，道义胸中万古情。单父琴归閒宓子，浔阳菊绽老渊明。知公已脱尘涂屣，策杖芝山日少萦。
复俞监生
作者：胡居仁
朝代：明

道体谁云远，敛之方寸间。幽人更何事，稳卧江东山。
复叶怿上舍
作者：胡居仁
朝代：明

文风今喜盛吾番，谁似曾参为已多。鹤在九皋声自闻，凤翔千仞网难罗。每怜汉士训诂苦，更悯唐人诗句磨。南谷庸才甘世弃，日群麋鹿听樵歌。
复高都宪
作者：胡居仁
朝代：明

人道人生会晤易，我道人生会晤难。一代人才能有几，百年心事总相关。仰高峰下冰霜肃，芗水溪头风月閒。却念同胞多赤子，家书谁与报平安。
夏日即事
作者：胡居仁
朝代：明

槐柳阴阴满户庭，画帘高捲午风轻。数篇书卷前贤业，一曲瑶琴太古情。心在静时无杂扰，事当几处最分明。从来实行难充溢，只恐虚名误此生。
夏日即事
作者：胡居仁
朝代：明

绿树阴中日正长，黑甜人世在羲皇。有朋时共谈今古，漫说伊周治世方。
夜罾鱼奉亲
作者：胡居仁
朝代：明

王祥孝感出双鳞，更有姜诗善事亲。何事今人不如古，终宵举网向溪滨。
奉吴先生二首次于先生韵
作者：胡居仁
朝代：明

数仞师门力学真，明乎庶物察人伦。芳塘活水今犹昔，喜际龙潭复有人。抱膝茅檐盖世豪，管教得志失萧曹。登攀自是男儿志，谁道龙门特自高。
奉吴先生二首次于先生韵·其一
作者：胡居仁
朝代：明

数仞师门力学真，明乎庶物察人伦。芳塘活水今犹昔，喜际龙潭复有人。
奉吴先生二首次于先生韵·其二
作者：胡居仁
朝代：明

抱膝茅檐盖世豪，管教得志失萧曹。登攀自是男儿志，谁道龙门特自高。
奉和于先生韵
作者：胡居仁
朝代：明

菾操几杖罢遗编，踏遍青山看石泉。多士优游涵教雨，群黎歌舞乐尧天。家家绿树山到屋，处处青苗水满田。日月真腴非外得，此心肯为利名牵。
存心
作者：胡居仁
朝代：明

冲漠无朕内，万象自森然。堪叹虚无子，悬空学圣贤。
寄蘧行素
作者：胡居仁
朝代：明

归儒峰下读书堂，势利纷纷已两忘。窗外梅花初破雪，檐前松竹几经霜。岂于末学矜多智，肯向遗经识大方。何日重来酬旧约，力扶吾道正天常。
寓居偶成
作者：胡居仁
朝代：明

案上有书勤著眼，壶中无酒懒衔杯。心閒自有行窝乐，笑看灯花夜夜开。
寓永福寺次夏宪副韵
作者：胡居仁
朝代：明

自昔番昜号大邦，不应国士更无双。谁怜人世古今异，惟听僧钟晓暮撞。叠叠云山连远汉，茫茫烟水接长江。此心守得惺惺法，不待参禅万虑降。
希贤吟
作者：胡居仁
朝代：明

颜渊刚且明，已私方可克。曾氏极弘毅，战兢终易箦。中庸首谨独，屋漏无愧慝。集义孟子贤，浩然气充塞。降自汉唐下，谁能践斯域。河洛程氏兴，焕开千载惑。大哉敬义功，外方并内直。致知务穷理，为我开阃阈。践履极其纯，昭然万世则。晦庵集其全，精微尽剖析。穷理务反躬，万世立人极。我生今何迟，人亡世已隔。因言求其心，勇猛日不息。逸驾虽难攀，驱驰紧鞭策。鹏鹗不易并，数飞无停翼。敬义两夹持，知行互相益。扩此天理公，去彼人欲贼。彼我皆丈夫，到头奚可择。
往山下石岩醉卧成诗三首·其三
作者：胡居仁
朝代：明
体裁：五言绝句

寂寞空山里，堪舆即枕衾。遥怜李学士，踪迹杳难寻。
往山下石岩醉卧成诗三首·其二
作者：胡居仁
朝代：明

浮云满长空，閒客醉岩中。不学丹砂术，何劳问葛洪。寂寞空山里，堪舆即枕衾。遥怜李学士，踪迹杳难寻。
往山下石岩醉卧成诗三首其一
作者：胡居仁
朝代：明
体裁：五言律诗

浓酒三杯后，颓然卧石岩。清风生野树，绿水满寒潭。素履心无外，豪吟意正酣。是非毋自质，付与世人谈。
往山下石岩醉卧成诗三首其二
作者：胡居仁
朝代：明
体裁：五言绝句

浮云满长空，閒客醉岩中。不学丹砂术，何劳问葛洪。
悼农
作者：胡居仁
朝代：明

四民共处九围间，农父何曾一日閒。想彼锦衣并玉食，岂知稼穑甚艰难。
拜陆宣公祠
作者：胡居仁
朝代：明

播迁暂展扶倾手，庸主难终济世才。千载家祠壮西浙，忠诚倍感后人怀。
挽李大章
作者：胡居仁
朝代：明

终始幽明一理间，士林今叹失儒冠。午风亭上人千古，萧瑟西风满玉湾。
挽表兄刘毅
作者：胡居仁
朝代：明

总总谁无死与生，英雄准拟立功名。一枝丹桂虽残燬，尚有千秋万载馨。雄文鏖战气方豪，谁料烟炎烬俊髦。信道青云难力致，东山不是谢安高。
挽表兄刘毅·其一
作者：胡居仁
朝代：明

总总谁无死与生，英雄准拟立功名。一枝丹桂虽残燬，尚有千秋万载馨。
挽表兄刘毅·其二
作者：胡居仁
朝代：明

雄文鏖战气方豪，谁料烟炎烬俊髦。信道青云难力致，东山不是谢安高。
新秋偶成
作者：胡居仁
朝代：明

丈夫志匪为身谋，经纶不展便当收。浮云满空我不管，碧峰头上卧新秋。
春日即事
作者：胡居仁
朝代：明

不是区区功与利，亦非窈窈与冥冥。荒源也有沂泉乐，茂对春和看物生。
李太尹求见自感
作者：胡居仁
朝代：明

几年衰病卧林泉，势迫形驱苦自怜。白屋想应无孺子，琴堂有榻任高悬。
松
作者：胡居仁
朝代：明
体裁：诗

一夜风霜万木枯，岁寒惟见老松孤。秦皇不识清高操，强欲烦君作大夫。
枕流石
作者：胡居仁
朝代：明

三峡涧头眠巨石，字有枕流留古迹。一枕千年永不移，清流昼夜无时息。
次韵奉于先生
作者：胡居仁
朝代：明

事道拳拳数梦周，好将仁义作居由。他年慰满苍生望，野服黄冠任退休。
正旦入斋
作者：胡居仁
朝代：明

庆罢新年一乐馀，携书踏雪到精庐。工夫自此宜加励，岁月虚过更咎谁。
沙港舟中
作者：胡居仁
朝代：明

卧病归舟越水浔，谁将风教振当今。幼儿只喜归家好，那识若翁忧世心。
游卧龙庵
作者：胡居仁
朝代：明

庐山奇秀甲天下，我今来作庐山游。卧龙庵里驻孤迹，前贤遗教空追求。峰头瀑布泻飞练，涧里寒潭六月秋。释子不识吾儒趣，且言二教元无异。道一缘何教有三，何独儒家能治世。长吟抱膝南阳庐，此时未展胸中奇。三驾不顾龙不起，山河宰割谁能为。近瞻五老峰，壁立青霄里。峰头高风满顶来，峰腰蔼蔼白云起。纵目长天不尽头，浩歌一吐英雄气。
游孺子亭
作者：胡居仁
朝代：明

汉竖当年不可维，先生明智已先知。如何不以几微处，说向陈公下榻时。
游龟峰
作者：胡居仁
朝代：明

我来游龟峰，䇄然在青苍。欲穷此理妙，应难尽其详。太极本无极，动静生阴阳。阴阳有变合，五行自相当。造化自此成，阖辟乃其常。穹窿须有际，磅礴非无疆。清泉流碧涧，奇石何高昂。水得阴之盛，周流无定方。土本得冲气，体具柔与刚。石乃刚之质，壁立千仞强。人皆览形色，此处诚茫茫。我从同类士，行行入其乡。目遍心多感，理趣深且长。物物有太极，此说非荒唐。
琴后绝句
作者：胡居仁
朝代：明

柳影槐阴昼景长，北窗閒客在羲皇。素琴一曲知音少，坐对南薰满篆香。
看东山书屋旧趾
作者：胡居仁
朝代：明

十年勤苦读书心，绿树阴中认故岑。成已功难增永叹，愚蒙空数岁华深。
看鸟三首·其一
作者：胡居仁
朝代：明

幽禽碧树里，何事不予惊。孔子不射宿，拳拳素服膺。漫向幽岩学养真，青山绿水隔红尘。虽然仰面贪看鸟，也未回头错应人。藤萝幽树覆岩端，岩下清泉九夏寒。敢效南阳称八达，肃然起坐正衣冠。
看鸟三首·其三
作者：胡居仁
朝代：明
体裁：七言绝句

藤萝幽树覆岩端，岩下清泉九夏寒。敢效南阳称八达，肃然起坐正衣冠。
看鸟三首其一
作者：胡居仁
朝代：明
体裁：五言绝句

幽禽碧树里，何事不予惊。孔子不射宿，拳拳素服膺。
看鸟三首其二
作者：胡居仁
朝代：明
体裁：七言绝句

漫向幽岩学养真，青山绿水隔红尘。虽然仰面贪看鸟，也未回头错应人。
石桥晚坐
作者：胡居仁
朝代：明

身随所寓贫何害，浓酒三杯落日残。半醒却来桥上坐，乾坤容我一人閒。
碧峰书院
作者：胡居仁
朝代：明

碧霄峰下搆幽斋，中寓琴书惬素怀。信是心虚涵万理，更欣地僻绝纤埃。蓁芜径路由斯辟，圣学门庭自此开。欲识工夫真切处，好从博约竭渊才。
礼吾书院
作者：胡居仁
朝代：明

卜筑礼吾山水胜，清幽期与古人伦。人言此地诚孤野，我亦肯为孤野人。
礼吾书院
作者：胡居仁
朝代：明

自古多贤仰鲁邦，儒风今喜振吾乡。礼吾一段荒閒地，翻作弦歌礼义场。
秋日书怀
作者：胡居仁
朝代：明

礼吾地僻聚儒衣，三尺丝桐满架书。细草幽兰秋径馥，清风明月夜窗虚。固知圣教元无隐，惟有人心却是危。记取当年箪食乐，残蝉斜日任悲凄。
立春诗赠丘时雍
作者：胡居仁
朝代：明

眼前时景初开泰，心里乾坤总属仁。昨日欢迎满城市，草堂分得几多春。
绝句
作者：胡居仁
朝代：明

万理具涵方寸内，只从此处作经纶。要知希圣无他法，去尽私心德自纯。
自勉二首
作者：胡居仁
朝代：明

周南治化何其盛，本在身脩与意诚。此是圣贤真事业，莫教墙面度平生。此身此理由天付，屋漏多惭忝所生。今后事天知有道，力闲邪妄便存诚。
自勉二首·其一
作者：胡居仁
朝代：明

周南治化何其盛，本在身脩与意诚。此是圣贤真事业，莫教墙面度平生。
自勉二首·其二
作者：胡居仁
朝代：明

此身此理由天付，屋漏多惭忝所生。今后事天知有道，力闲邪妄便存诚。
自叹
作者：胡居仁
朝代：明

古今惟一理，贤否自殊科。颜子乐无闷，吾何悔吝多。
自叹以遗人
作者：胡居仁
朝代：明

操存腔里心，酬应世閒事。世人不知此，只去学文字。终日清明方是敬，一时杂扰便成昏。知行由此作基本，便是程朱入道门。
自存
作者：胡居仁
朝代：明

夜雨山窗梦不成，细思旧业转惺惺。致知幸免多昏塞，行已深惭未尽诚。坠绪茫茫何日续，流风靡靡几时兴。信知大本元无二，活水源头见考亭。
舟中自感
作者：胡居仁
朝代：明

风雨篷窗不昧时，客中情绪总依依。静思成已功难处，私意才行行即亏。
行至四龙冈绝句
作者：胡居仁
朝代：明

四龙冈上记行踪，往复师门九载中。每愧光阴虚度也，从头重拟更加功。
观易偶成
作者：胡居仁
朝代：明

阴阳消长不停机，在我何常无定规。否极中间存大用，遁临已上识先几。尧夫因甚怕处盛，正叔如何善救危。幸有羲周精蕴在，安身不必打乖诗。
诚意关
作者：胡居仁
朝代：明

谨独功深切，防微意最玄。争交真在此，要不愧皇天。
读书自感
作者：胡居仁
朝代：明

频复多由志不强，七情胜处失闲防。身心自觉沈沦久，羞读颜渊好学章。
读明道伊川学制
作者：胡居仁
朝代：明

孟轲没后道随亡，教化真如一梦长。不向心中求六德，只来纸上耀三场。先生欲扫千年陋，后学那能一日忘。愿得天心回古意，更令斯世绍先王。
谢夏宪副正夫
作者：胡居仁
朝代：明

一上高楼话古今，四檐凉雨碧云深。世间多少未了事，谁为乾坤体此心。
谢本府太守二首
作者：胡居仁
朝代：明

白屋正惭无孺子，黄堂岂是少陈蕃。莞然上下忘其势，留取高风万古看。以贵下贱大得民，一郡蔼然周化盛。刍言敢献到黄堂，不忍心行不忍政。
谢本府太守二首·其一
作者：胡居仁
朝代：明

白屋正惭无孺子，黄堂岂是少陈蕃。莞然上下忘其势，留取高风万古看。
谢本府太守二首·其二
作者：胡居仁
朝代：明

以贵下贱大得民，一郡蔼然周化盛。刍言敢献到黄堂，不忍心行不忍政。
谢程子
作者：胡居仁
朝代：明

整齐严肃问明教，直内工夫尚有疑。入到湛然虚静处，始知夫子不吾欺。
赠五宜翁
作者：胡居仁
朝代：明

富贵真为身外物，此心一动便成非。五宜却被公全了，我愿公今事事宜。
赠刘吏部建义庄
作者：胡居仁
朝代：明

范氏当年建义庄，君家肯与续遗芳。信知积善功夫久，致使传家庆泽长。
赠友人宁寿
作者：胡居仁
朝代：明

后生诚可畏，积学实难量。养正功宜豫，家庭笃义方。
赠叶太守
作者：胡居仁
朝代：明

皤矣庐州公，五十后相识。晚知道义尊，不为功名役。梅含雪里春，松秀霜前色。论学心无穷，赋诗情自适。我愿公再兴，作我生民益。来岁上京畿，亲睹吾皇极。
赠李大章
作者：胡居仁
朝代：明

春日载阳贫病减，抠衣直访郑公乡。几年不带看花眼，始向东风识海棠。
赠永福寺张僧
作者：胡居仁
朝代：明

禅家直欲寻空去，却有张僧爱读书。此是秉彝千古性，谁言无极是真无。
赠致仕严掌教
作者：胡居仁
朝代：明

轩前兰菊经霜后，雪里梅花更有神。每笑玄都桃李树，东风依旧欲争春。
赠蔡推府致仕
作者：胡居仁
朝代：明

脱屣功名能几人，丈夫何患志难伸。傍人莫讶归田早，云锦江头自有春。
赠超元弼
作者：胡居仁
朝代：明

功名不是吾儒事，王道根基在自新。目下升高当远步，莫教对塔说相轮。
辞谢南康府学官
作者：胡居仁
朝代：明

薄德何堪古道看，延留连日谢儒官。天心若欲兴斯道，莫叹人生会晤难。
过子陵钓台
作者：胡居仁
朝代：明

世祖中兴访故人，故人垂钓此江滨。一天明月无瑕翳，万古清风扫俗尘。宜以宾师居保傅，可将谋议定君臣。扁舟趋拜高台下，乐对先生笑白云。
送徐生归
作者：胡居仁
朝代：明

梅放寒花岁已深，为君特赋雪窗吟。信知此道无今古，展卷详论孔孟心。
閒中寓意
作者：胡居仁
朝代：明

门外青山拂翠烟，野堂人事总萧然。案头旧典两三帙，囊里新诗四五联。克念不妨能作圣，怠荒何日可希贤。括囊夙有遗经训，何苦名缰万里牵。
閒居即事
作者：胡居仁
朝代：明

虚堂村落里，环堵任萧然。细草连阶石，香茶煮涧泉。青山朝过雨，绿树晚含烟。日用无馀事，工夫付简编。
除夜吟
作者：胡居仁
朝代：明

雨雪潇潇值岁除，奉亲才暇更观书。明朝又复更年月，拟用新功涤旧污。
陪于先生璿兄戴子静游石泉
作者：胡居仁
朝代：明

淡日凉风雨乍收，赐金田畔纵遐游。数声渔笛閒听罢，人意清和泉石幽。
雪中访友
作者：胡居仁
朝代：明

竹户常扃雪满窗，书程日紧用功忙。今朝特发山阴兴，只为金兰契谊长。
雪夜偶成
作者：胡居仁
朝代：明

寒窗清苦孰能禁，为访梅花踏雪寻。读罢轲书长闭户，静中又复得存心。
静中感怀
作者：胡居仁
朝代：明

物我难容一发私，岂论谁是与谁非。人心固是参天地，百计劳劳只自卑。
题沙溪钓隐
作者：胡居仁
朝代：明

钓隐闻君独擅名，我来细味钓中情。渭滨德老乾坤古，严子台高风月清。物理有常须定静，本心无累转虚明。傍人若问功名事，今古长安棋一枰。
题濂溪旧隐
作者：胡居仁
朝代：明

绀寒清洁古濂溪，缅想当年有道居。学贯天人纯性命，理原大极著图书。光风霁月心无累，胜水佳山意有馀。香郁溪连庭草翠，圣贤高致后人庐。
题风雩
作者：胡居仁
朝代：明

五老峰南鹿洞前，和风满袂暮春天。道随日用无他慕，何独当年点也贤。
登恒山
作者：胡希颜
朝代：明
体裁：古风

恒山北镇朔方远，坤元正气涵微显。巍然后土压鸿庞，堪与诸山作冠冕。扶桑朝日出峰东，祥光瑞霭郁葱葱。万壑千岩成云锦，炫月光射太虚空。古柏苍松摇翠影，雨馀石甃蜗涎冷。尘静云閒晓天长，分明一段蓬莱景。奇草异卉含香华，薰风五月散晴葩。登临胸次几脱落，不觉身世到仙家。悬崖巨石飞留迹，众口景仰自今昔。君不见，曲阳祀典百代崇，佑我皇明永宜辟。
雁门用韵
作者：胡希颜
朝代：明
体裁：古风

雁门古路人到稀，碧树苍烟入翠微。林深山险无行处，新踏轮蹄归去迟。晚天忽霁新晴雨，日火炎蒸时徂暑。登高款款步清凉，极目龙沙大如许。前年北上过斯关，今过斯关讶往还。山川城郭犹如旧，版屋居人半已残。嗟哉此地多寒苦，风土原来近彝鲁。人生禀赋自强梁，十五便能事弓弩。鼙鼓年来原有声，边民遥忆李长城。东风柳外闻征骑，海阔天长无限情。
怀仙志
作者：胡平运
朝代：明

暮云淡荡暗东洲，一段柔香付水流。绣被梦残蝴蝶冷，玉箫声断凤凰愁。锦江送恨归巫峡，兰径迷芳逐虎丘。堪与骊山伤往事，几回烟月思悠悠。
中秋夕示诸儿
作者：胡广
朝代：明
体裁：五言律诗

五载从巡狩，三年住北京。中秋气巳肃，今夜月偏清。佳节催吾老，诗书望后生。遥知把酒处，重有忆亲情。
乡闱怀同寅诸友
作者：胡广
朝代：明
体裁：七言律诗

棘闱清坐思迢迢，咫尺词垣隔九霄。青草昼长閒草制，紫宸天近早趋朝。万家秋色烟中树，一曲凉声月下箫。试问故人相忆否，离情欲寄塞鸿遥。
元夕观灯侍宴十六韵
作者：胡广
朝代：明
体裁：七言排律

圣主恩波雨露浓，清时宴乐四方同。千门灯火笙箫里，五夜楼台锦绣中。玉树焜煌环绛阙，银蟾皎洁晃瑶宫。烟凝宝盖麒麟紫，星散金莲琥珀红。忽似彤霞明紫殿，恍如珠斗下璿空。辇扶仙鹤青冥外，山载灵鳌碧海东。层叠云林消晻蔼，微茫岩岫耸巃嵷。漏声稀报浑疑曙，蜡焰交腾欲亸虹。翡翠帘栊光灿烂，珊瑚枝干影玲珑。天街深邃无尘到，河汉低回有路通。雉扇徐分龙衮近，銮舆侍卫虎贲雄。琼卮赐酒催中使，玉佩联班列上公。接席相欢谐语笑，当筵趋扮舞夷戎。教坊角技呈诸戏，光禄盘飧馈有饛。既醉又闻歌湛露，序贤端拟咏敦弓。巳看稷卨遭逢盛，不数邹枚赋颂工。
元夕黄庶子宅夜宴赋牡丹花灯
作者：胡广
朝代：明
体裁：七言律诗

万片玲珑费剪裁，明灯才上一齐开。因看色相元如幻，自识根株不用栽。艳质每从春夜见，光辉疑是月中来。年年此夕成欢赏，岂必清歌劝酒杯。
内直次韵
作者：胡广
朝代：明
体裁：七言律诗

天门侍立已多时，内阁从容退食迟。四海太平应有象，九重端拱正无为。扶桑日上黄金殿，阊阖风生赤羽旗。共喜草莱深雨露，华夷从此乐雍熙。
刘校书先生调沂州学正赋此赠别
作者：胡广
朝代：明
体裁：七言律诗

白发校书前座主，碧山学士旧门生。几年暌隔劳宵梦，此日欢逢慰故情。蓟北云山留远别，济南风土入修程。远持校铎沂州去，模楷英髦属老成。
别王子通
作者：胡广
朝代：明
体裁：七言律诗

窗外萧萧竹万竿，酒醒闻雪夜深寒。五更魂梦辞家远，几日风波去路难。最恨长卿犹卧病，祇怜贡禹浪弹冠。明朝不尽河梁意，满目云山别后看。
别解华容
作者：胡广
朝代：明
体裁：七言律诗

拜命辞朝出紫宸，一官初受宠恩新。来时共泛西江雪，去日平分上苑春。彭蠡望穷怀故国，洞庭随处是通津。华容凋敝劳苏息，莫对双松岸帻巾。
发池口
作者：胡广
朝代：明
体裁：七言律诗

夜静扁舟向晓开，中流渺渺棹歌来。雪留翠巘春寒在，日落黄芦暝色催。壮节未酬空把剑，羁怀欲遣莫停杯。故园别后无消息，愁见江城雁北回。
可惜行
作者：胡广
朝代：明
体裁：古风

可惜复可惜，人生百年驹过隙。昨日已往不再来，今朝欲留留不得。请君莫学流浪徒，此身堪叹非常躯。丈夫贵自率真性，造化赋予无贤愚。君不见南邻富薰天，呼卢一掷百万钱。昨日采丸驰骏马，今朝已葬泉台下。世上悠悠只如此，可惜空生复空死。
和胡祭酒快雪喜晴
作者：胡广
朝代：明
体裁：七言律诗

风急浮云断复连，寒生孤馆忆青毡。北京九月先飞雪，南客衣单欲换绵。金阙岧峣天影近，琼林璀璨日华鲜。也知东阁多诗兴，漫和阳春写素笺。
寄刘子通
作者：胡广
朝代：明
体裁：七言律诗

萧条烟水暗沧洲，别思依依忆旧游。落叶满林闻雁过，青山隔屋见云收。窗前清梦三更月，篱下黄花九日秋。欲问近来为客况，一竿拟上钓鱼舟。
寄简夫
作者：胡广
朝代：明
体裁：七言律诗

几度词垣对夕晖，怀君千里恨相违。乍逢故友将诗寄，久别文江觉梦稀。牛渚波光天际远，龙河草色雨中微。遥知习静东山下，閒看浮云出岫飞。
庐山
作者：胡广
朝代：明
体裁：七言律诗

庐阜高寒插剑铓，晚晴遥望入苍苍。千寻华盖从天下，九叠屏风带雪张。影落平湖青黛小，秀分南纪白云长。他年五老能招饮，便结松巢跨石梁。
文丞相祠
作者：胡广
朝代：明
体裁：古风

丞相生异质，挺特真天人。劲气薄霄汉，国亡将躯徇。上书抗直言，屡欲斩贼臣。大事已云徂，乃付秉轴钧。降表夜窃出，六营竟蒙尘。嗟彼卖国者，致公何狡㕙。万死出虎口，努力支苍旻。崎岖走岭海，颠沛念君亲。徒手格猛兽，敌骑正駪駪。势穷猝被执，誓死以成仁。怅望零丁洋，欲济迷远津。天高怜戢翼，水涸悲纵鳞。羁缧讵遑恤，犴狴经数春。采薇耻食粟，咏歌伤获麟。从容乃就义，慷慨焉顾身。所学希圣贤，临死书诸绅。
春日扈从幸北京
作者：胡广
朝代：明

晓随仙仗出时巡，圣主恩深四海春。万马踏云开辇路，六龙扶日度天津。阳和布泽初回暖，别苑飞花不动尘。岂是扬雄能献赋，空惭载笔列词臣。
杨庶子云山草堂
作者：胡广
朝代：明
体裁：七言律诗

昔向云山结草堂，半分山色半池光。读书捲幔云生座，扫石弹琴月到床。习静有时惟看竹，清斋无事只焚香。而今已作金门隐，幽兴毋劳引梦长。
杨白花
作者：胡广
朝代：明
体裁：古风

杨白花，度江竟不还。非汝故来急，恐落涂泥间。春光憔悴如花颜，相思不见空长叹，浮云流水何漫漫。安得随风返高树，仍结柔条莫飞去。杨白花，搅心绪。
滕县随猎观犬啮虎
作者：胡广
朝代：明
体裁：古风

随猎入深山，山深多乳虎。虎见人来却负嵎，人一向之触而怒。群犬闻虎声，竞趋至虎傍。下口乱咋虎莫当，犬视齧虎如齧羊。昔闻泰山麓，有虎相驰逐。尼父驻游车，下问妇人哭。呜呼安得此犬在当时，尽驱猛虎食其肉，更啖贪残群吏酷。
燕辞巢
作者：胡广
朝代：明
体裁：古风

燕燕飞，双呢喃。尾翛翛，毛毵毵。东邻西舍穿欲遍，乍去忽来看人面。东家有屋不我容，西家屋破愁雨风。营巢寄栖只如客，嗟胡为乎于我阨。所求寸隙暂安窠，主人不容将奈何。渴不饮尔浆，饥不啄尔粟。广厦庇梁上，焉用苦相逐。西家却有贤主人，衔泥接食怜我勤。使我为巢随所择，污书点案俱不嗔。生雏长大羽翼成，忽然飞去那无情。燕雏飞去复飞来，别遽祇畏傍人猜。更借梁间过几宿，为谢主人深煦育。正恐秋高落木稀，一朝各自东西飞。主人留我不能住，此意苍黄谁得知。但愿主人好心事，年年生子来相依。
甲午元夕午门观灯
作者：胡广
朝代：明
体裁：七言律诗

圣人端拱致中和，四海雍熙乐事多。玉烛丽天明日月，春风送暖入山河。亲逢轩后垂衣治，重听尧民击壤歌。佳节年年陪宴乐，草茅何幸沐恩波。
病起早朝蒙恩再予告三日
作者：胡广
朝代：明
体裁：七言律诗

卧病经旬不出关，今朝喜得觐龙颜。立依玉笋惭容瘦，趋入金门觉步艰。天语更传三日告，客居犹得几时閒。自缘草木同荣瘁，只在生成雨露间。
示长儿种
作者：胡广
朝代：明
体裁：七言律诗

玉署恩深雨露滋，难将浅薄报明时。求田问舍非吾事，绩学承家待汝为。休老不愁无地著，清名只畏有人知。从来贫贱多真乐，陋巷箪瓢是我师。
祝教谕万竹轩
作者：胡广
朝代：明
体裁：七言律诗

轩前种竹一万个，满地春云亚绿阴。俗客不知幽绝处，清风长在翠微深。每逢白昼闻秋籁，只恐苍龙起夜云。欲访此君分半席，岁寒还许结同心。
秋日早朝
作者：胡广
朝代：明

秋满都门一雁飞，轻罗初拟试朝衣。城头鼓角催更尽，阙下星河向晓稀。佳气入云浮紫殿，新凉先雨到彤墀。涵濡共际雍熙日，谁识阳和造化机。
翠云书房
作者：胡广
朝代：明
体裁：七言律诗

丹房遥在郡城西，半倚林峦半俯溪。山色入帘青霭合，松阴落户翠云低。水边临帖看鱼跃，花外吟诗听鸟啼。亦有江楼邻石屋，苦因疏懒忆幽栖。
草书歌
作者：胡广
朝代：明
体裁：古风

妙年好武仍好文，伊谁之能赵将军。精诚皎洁悬白日，浩气磊落横青云。忆从仗剑事明主，帐下贤劳忘辛苦。据鞍草檄人共知，破敌搴旗心自许。只今海宇歌太平，侍从彤墀承穆清。朝罢临池恣挥洒，笔阵飘逸令人惊。势如激电起倏忽，又似秋空抟健鹘。恍疑危石坠颠崖，歘若潜蛟跃溟渤。神情冲澹更萧散，何用公孙舞经眼。昔时浪誇金错刀，此际须为铁门限。坐令索者走如市，积轴盈箱更盈几。毫端变化不可测，蹇予亦有好书癖。学久无成徒叹息，请公为我写数张，毋使高堂空素壁。
西园
作者：胡广
朝代：明
体裁：五言律诗

西园临绝峤，草树有馀清。浦月随潮上，山云带雨生。密烟笼暝色，虚籁发秋声。长忆幽栖趣，都忘轩冕情。
谒青阳先生祠
作者：胡广
朝代：明
体裁：古风

征舻泊修渚，前登皖城隅。旷怀浩无际，吊古重踟蹰。伟哉青阳公，文武足宪谟。搀抢动南服，劲气空万夫。百战抚疮痍，六载枕戈殳。盼穷援兵绝，力竭形势孤。天步挽不回，已矣夫何如。慷慨尽一决，取义以捐躯。全家萃忠节，之死矢不渝。精诚悬景耀，赫赫凌苍虚。纲常振颓俗，靡波障奔趋。褒扬列汗竹，庙食俨龙舒。大江逝滔滔，惟有伍相俱。凄凉古祠下，日夕灵飙呼。
赠别
作者：胡广
朝代：明
体裁：古风

驱车出郭门，迢迢欲何之。驾言向关陇，指日西北驰。朝登黄河壖，暮投洛与伊。历览有古迹，凭高多旷辞。由来贤达人，壮志在西陲。焉能事局促，徒负蓬桑为。念子本超宕，雅怀良不羁。所希在前辙，离别宁足悲。
赠勋司施谷安员外除南康太守
作者：胡广
朝代：明
体裁：七言律诗

南康出守分符重，北阙抡才考绩优。玉佩已辞双阙去，牙樯遥挂九江秋。匡庐树色围山郭，彭蠡湖光入郡楼。露冕临民多暇日，石门仙洞足清游。
赠黄中书还永嘉
作者：胡广
朝代：明
体裁：七言律诗

玉佩趋陪紫禁朝，春风华发巳萧萧。双槐叶暗藏仙阁，万柳丝长拂御桥。别醑欲留江浦月，归舟应泛海门潮。凤凰池上承优渥，赐敕光荣出九霄。
过德州有感
作者：胡广
朝代：明
体裁：古风

平原襟喉郡，城堞亦何雄。地控齐鲁际，路当幽蓟冲。古河忘旧名，故垒有遗踪。我频扈仙跸，来往经山东。到此怀宿昔，望远台已空。诙谐失方朔，聪明无管公。高士文不传，祢衡赋徒工。若人俱寂寞，蔓草起凄风。伟哉颜太师，矫矫人中龙。智明炳几先，芽蘖防奸凶。豺虎方哮噬，于以折其锋。霜雪瘁百草，挺然见孤松。高名悬日月，壮节凌苍穹。千年英烈气，尚见成长虹。
送人之官汉州
作者：胡广
朝代：明
体裁：七言律诗

万里迢迢蜀道行，秋江远水一帆轻。楚台去雁云边影，巫峡啼猿月里声。经学旧传秦博士，礼仪曾习鲁诸生。到时倘见刘明府，天上交游惜别情。
送周判官致仕
作者：胡广
朝代：明
体裁：五言律诗

送别倒离樽，春风白下门。暖烟滋柳色，新水上潮痕。落日回孤棹，幽居忆旧村。独怜江浦月，随处照黄昏。
送李辅归乡
作者：胡广
朝代：明
体裁：七言律诗

都门曙色已曈昽，相送离亭思万重。日下红尘迷远岫，云边紫阁度疏钟。家书欲寄双凫渚，乡梦先过五老峰。同学旧游烦寄语，别情应似宦情浓。
送梁本之溧阳教谕
作者：胡广
朝代：明
体裁：七言律诗

翰苑词华数令兄，连枝偏许擅才名。传经已绍梁丘贺，作赋应传祢正平。路绕溧阳秋树色，舟移淮浦晚潮声。一官莫叹儒毡冷，自有青云万里程。
送江仲隆
作者：胡广
朝代：明

十年清宦住京畿，白发萧萧老布衣。乡里交游前辈在，关河离别故人稀。官桥细柳藏新雨，水驿轻帆背夕晖。我有愁怀何处遣，秋来日望雁南飞。
送陈士瞻归新昌
作者：胡广
朝代：明
体裁：七言律诗

金门琐闼集群儒，雠校应过汉石渠。投老却辞天府驷，好贤空赋谷中驹。閒门修竹开三径，何处扁舟入五湖。迢递江南看天姥，翠微千片白云孤。
送黄给事中归省
作者：胡广
朝代：明
体裁：七言律诗

三山故郡倚天开，暂得承恩日下回。别梦未辞青琐闼，归心先到白龙台。关河雁影随秋度，京口潮声向夕来。綵服趋庭欣拜舞，黄花称寿酒盈杯。
采石述怀
作者：胡广
朝代：明
体裁：古风

我生厌局促，江海日奔驰。扁舟薄暮过采石，仙人招我登峨眉。峨眉亭前波浩渺，百尺悬崖俯飞鸟。三山潮到浪欲平，明月来时漾珠小。锦袍公子李谪仙，骑鲸一去经千年。作诗往有三百篇，上追风雅相流传。却向此中看月色，翻身跳入龙宫眠。纤尘不染骨巳蜕，空馀荒冢埋云烟。便呼斗酒酬江水，再起共乘坟下船。将携两僮歌扣舷，玉箫吹断催繁弦。世上黄金不如土，取醉何须斗十千。悠然怀古怨莫极，留得青山旧相识。傍人讶我酒家仙，亦有从前好诗癖。夜阑慷慨曲未终，起舞拂袖来江风。朝鸡促报东方曙，放手但觉金樽空。君不见摩挲铜狄徒搔首，今古英雄归一朽。虚名落在宇宙间，惟有文章可长久。
重陪驾至太液池
作者：胡广
朝代：明
体裁：五言律诗

玉砌临无地，飞甍上倚天。微风斜舞燕，高柳沸鸣蝉。芳草茸茸细，池荷个个圆。孰知丹禁里，别有好林泉。
陪祀南郊
作者：胡广
朝代：明
体裁：七言律诗

圣主升中礼玉皇，碧霄云净月苍苍。星河晃漾摇双炬，烟雾空濛散好香。玉佩上公趋执事，朱衣宿卫列成行。小臣侍从天坛下，听彻箫韶颂我将。
题晓睡图
作者：胡广
朝代：明
体裁：古风

昔闻藐姑射，其山多神仙，云裾霞袂何蹁跹。今之画图无乃是，人间一住三千年。纱帷半揭清如洗，十二栏干曙光里。天风吹梦度寥廓，倦倚鲛绡睡不起。芭蕉叶绿松露凉，枕边袅袅腾炉香。飞来啼鸟莫呼醒，日上扶桑清昼长。
题源隐诗卷
作者：胡广
朝代：明
体裁：七言律诗

忆度黄源访旧游，满溪花柳映山楼。到门青草还同逸，绕屋白云长不收。载酒有时寻石室，惜春随处步林丘。驱驰却说幽栖好，梦隔芙蓉万叠秋。
题程节妇卷
作者：胡广
朝代：明
体裁：古风

结发誓同穴，百岁以为期。托身在然诺，此情惟心知。夫君既奄忽，妾生亦何为。飞鸟有比翼，树木尚连枝。嗟人秉灵性，胡能乖所持。一死信独难，义重复奚疑。茫茫长夜台，皎皎冰玉姿。相见宛如梦，精魂常倡随。
题边文进画松鹤
作者：胡广
朝代：明
体裁：古风

边生扫素写孤鹤，傍著长松倚云壑。天风吹坠银河流，挂在丹崖九霄落。松声鹤唳水潺潺，恍聆仙乐鸣空山。高秋爽籁度窈窕，初疑蓬岛非人间。古称善画谁第一，毕宏薛稷皆名笔。想应对此融心神，毛发飕飕也森栗。高堂见之若可招，竦身逸气凌泬寥。卷帘只恐上天去，长松洒瀑空潇潇。
驻师环琼图
作者：胡广
朝代：明
体裁：古风

日出见山低，日入望山高。四山宛如环，层沓涌秋涛。天兵驻连营，云霞护钺旄。春阳被野草，暖气回征袍。司马用九伐，庙略全六韬。师行贵神速，令肃无欢嚣。勇士愤气盛，泰山压秋毫。上军先伐谋，小丑焉能逃。汉将伊吾捷，乘夜趋临洮。何如仁义师，一举弓矢櫜。
高唐州与幼孜入榆林中避风沙渐行入夏津县古河屯遇一田家邀予二人饮意甚勤厚幼孜饮少仆为饮数杯上马而去
作者：胡广
朝代：明
体裁：古风

策马度榆林，行次古河曲。曲堤隐若城，河流已不复。下马饮河水，逢人问乡俗。田家有好怀，邀我坐茅屋。为言家登莱，分丁屯大陆。居此成聚落，岁久繁生育。公家值少事，衣食恒自足。所欣达官至，开瓮酒初熟。呼妇涤金罍，旋篘春分醁。馨香忽出户，浮蚁泛糟曲。虽无肴与核，罗案具蔬蔌。野人性真率，酬劝情转笃。殷勤慰渴饥，馀以及童仆。意气自豁然，岂能令拘束。兴阑出门巷，老少似徵逐。相送河上村，徘徊伫延目。
黄学士以陈叔起所画树石见贻赋此以答之
作者：胡广
朝代：明

吾闻闽人陈叔起，能画往与荆关比。不烦兔颖事点缀，只染鹤翎从骫骳。等閒著意求难得，乘兴从容即数纸。此翁已死画少传，一笔落手人争市。向来得者谁最多，惟有永嘉黄学士。昨日赠我树石图，画者之名乃陈氏。陈翁写画惟写情，不必区区论形似。想当槃薄临风时，落日苍茫走山鬼。开窗倏忽生数树，树底坡陀石两觜。老干相樛交屈铁，巉岩裂皴如颡頯。蟠拿平陆奋蛟龙，奰屃中林蹲虎兕。高枝直上势拂云，低叶扶疏未容㱟。发生意与元气会，惨澹影入秋旻里。囊游五岭或遇之，近度居庸尝见此。须凭廊庙作栋梁，久历风霜露文理。高堂日对兴潇洒，眼底丹青实堪鄙。焚香啜茶尘可洗，令我抱病砉如褫。多君此意期共坚，却笑纷纷竞桃李。
一梦
作者：胡应麟
朝代：明

一梦遥天末，羁人万里心。关河秋气早，风雪夜来深。拥褐闻征雁，褰裳见宿禽。谁哉共尊酒，烧烛自长吟。
丁节推以滕公书过访夜遂梦游武夷
作者：胡应麟
朝代：明

洞底遥探十六天，苍茫龙蹻踏寒烟。瑶台雾里三山出，金阙云中万界悬。绝顶笙箫闻上帝，隔林机杼见群仙。桃花肯着秦人住，长侍丹经碧落前。
丁观察以两台疏荐留住四明赋怀二律
作者：胡应麟
朝代：明

千骑纵横夹上游，飞章推毂动宸旒。干旄旧识长城寄，斧钺重因大海留。玉局闲敲风满座，金尊长啸月当楼。春晴试弄桓伊笛，何限梅花越水头。咫尺楼船号令新，欣从帷幄睹词人。关中久自推冯异，河内今谁属寇恂。溪拥越来清雾雨，山横秦望绝风尘。大挥椽笔成功暇，修禊兰亭正暮春。
丁观察以两台疏荐留住四明赋怀二律·其一
作者：胡应麟
朝代：明

千骑纵横夹上游，飞章推毂动宸旒。干旄旧识长城寄，斧钺重因大海留。玉局闲敲风满座，金尊长啸月当楼。春晴试弄桓伊笛，何限梅花越水头。
丁观察以两台疏荐留住四明赋怀二律·其二
作者：胡应麟
朝代：明

咫尺楼船号令新，欣从帷幄睹词人。关中久自推冯异，河内今谁属寇恂。溪拥越来清雾雨，山横秦望绝风尘。大挥椽笔成功暇，修禊兰亭正暮春。
丁都护
作者：胡应麟
朝代：明

徙倚木兰花，流光莫虚度。人命无百年，听唱丁都护。
七夕
作者：胡应麟
朝代：明

昔余游天门，白榆正飘飖。濯足银河水，惊飞乌鹊桥。牵牛与织女，欲渡愁无聊。相将忤上帝，谴谪离青霄。骑鲸向东海，龙伯频招邀。举足届五山，投竿连六鳌。狂风鼓大壑，吹向西南郊。青鞋曳布袜，濩落不得骄。朅来三十载，食粟同曹交。珠玑一万斛，散乱随尘坳。猰㺄难共居，贪狼如猬毛。苍蝇变白黑，鼠璞矜琼瑶。回首望阊阖，双星正岧峣。而我一何悲，偃伏同鹪鹩。逝将脱尘网，天路长逍遥。寄言夸毗子，役役徒为劳。
七夕冯太史开之邀同俞羡长潘景升吴泰宁德符喻叔虞傅太学王山人集湖上观少姬走马戚不磷洎仲君继至余夜分返太史以轻舟载羡长不磷宿玉莲亭
作者：胡应麟
朝代：明

折简秋宵兴欲狂，东南名胜半沙棠。天孙河畔停乌鹊，地主池头宿凤凰。绿树回风全送暑，红蕖摇月细生凉。无劳更觅牵牛信，一骑湖头到谢娘。
七夕夜女儿歌四首
作者：胡应麟
朝代：明

侬家白揄树，一年一开花。郎如牵牛星，一年一来家。不恨欢意薄，但愿欢情长。牵牛与织女，一年一成双。一年但一会，一夜一年周。犹胜侬儿郎，十载客巴州。都将一年意，一夜申缱绻。桥畔乌鹊声，天河渐清浅。
七夕夜女儿歌四首·其一
作者：胡应麟
朝代：明

侬家白揄树，一年一开花。郎如牵牛星，一年一来家。
七夕夜女儿歌四首·其三
作者：胡应麟
朝代：明

一年但一会，一夜一年周。犹胜侬儿郎，十载客巴州。
七夕夜女儿歌四首·其二
作者：胡应麟
朝代：明

不恨欢意薄，但愿欢情长。牵牛与织女，一年一成双。
七夕夜女儿歌四首·其四
作者：胡应麟
朝代：明

都将一年意，一夜申缱绻。桥畔乌鹊声，天河渐清浅。
七夕张汝元诸君醵金见过命乐工奏南剧申旦乃别
作者：胡应麟
朝代：明

令节过从正女牛，天河斜挂越城头。高贤总逐双星聚，大火初当七月流。玉树阶庭怀乍遣，金兰湖海兴难酬。清歌烂漫红妆出，秉烛风林尽夜游。
七月十五夜小亭玩月
作者：胡应麟
朝代：明

尊酒凭阑客思孤，万家明月对冰壶。不知檐外秋多少，一夜飞霜下井梧。
七月望抵武林陆履素使君招集湖上乐人周生瑾者年少善歌酒酣持扇索题即席涂抹四韵
作者：胡应麟
朝代：明

华星明月遍西园，皂盖追随识大藩。南国风流周小史，东吴才望陆平原。朱弦度曲飞霜丽，玉局观棋坠露繁。夹岸芙蕖千万朵，归来何异宿桃源。
万伯修东巡歌八首
作者：胡应麟
朝代：明

麟阁由来画虎头，辕门此日拜貂裘。金泥玉玺从天下，御笔亲题定远侯。闻道将军武略饶，频年横槊绝临洮。酡酥一醉楼船上，十万雄师已渡辽。亲提精甲到平襄，汛扫鲸鲵百丈强。莫诧伏波年尚少，大标铜柱在扶桑。征马翩翩度北风，干将曾授白猿公。胡床静夜梅花落，万骑长驱一啸中。铁甲三千照大幢，金戈百万洗长江。前茅壮士讴歌发，一箭天山夜请降。无定河边息鼓笳，受降城下听琵琶。何劳更问燕然碣，万丈穹碑勒海涯。山西诸将定谁贤，烈烈营平四海传。尽扫先零何足道，千秋勋业付屯田。露布千言尽手裁，霜笳奏凯入蓬莱。西京枉貌麒麟阁，文武何人吉甫才。
万伯修东巡歌八首·其一
作者：胡应麟
朝代：明

麟阁由来画虎头，辕门此日拜貂裘。金泥玉玺从天下，御笔亲题定远侯。
万伯修东巡歌八首·其七
作者：胡应麟
朝代：明

山西诸将定谁贤，烈烈营平四海传。尽扫先零何足道，千秋勋业付屯田。
万伯修东巡歌八首·其三
作者：胡应麟
朝代：明

亲提精甲到平襄，汛扫鲸鲵百丈强。莫诧伏波年尚少，大标铜柱在扶桑。
万伯修东巡歌八首·其二
作者：胡应麟
朝代：明

闻道将军武略饶，频年横槊绝临洮。酡酥一醉楼船上，十万雄师已渡辽。
万伯修东巡歌八首·其五
作者：胡应麟
朝代：明

铁甲三千照大幢，金戈百万洗长江。前茅壮士讴歌发，一箭天山夜请降。
万伯修东巡歌八首·其八
作者：胡应麟
朝代：明

露布千言尽手裁，霜笳奏凯入蓬莱。西京枉貌麒麟阁，文武何人吉甫才。
万伯修东巡歌八首·其六
作者：胡应麟
朝代：明

无定河边息鼓笳，受降城下听琵琶。何劳更问燕然碣，万丈穹碑勒海涯。
万伯修东巡歌八首·其四
作者：胡应麟
朝代：明

征马翩翩度北风，干将曾授白猿公。胡床静夜梅花落，万骑长驱一啸中。
万伯修中丞东巡歌十首
作者：胡应麟
朝代：明

大纛高牙拂绛霄，青袍白马似风飙。千帆掣海鲸波静，万炮抟空蜃市消。三千门客报晨鸡，八百家丁耀水犀。何处精兵逾代北，由来飞将出山西。平倭望海说刘江，闽越新传戚继光。底似中丞文武略，弯弧飞檄到扶桑。平壤王京铁骑屯，西飞青政尽游魂。笑他定远空投笔，华发萧萧望玉门。对马洲前积甲悬，黑云东起雾连天。辕门夜缚平行长，露布星飞北极前。关白头枭太白旗，白狼河上羽书驰。楼船却笑文皇帝，百万雕戈困不支。麾下俱封万户侯，金戈净洗萨摩洲。山城肥后诸酋长，叩颡遥天拜玉旒。诗才旧压丁都护，将略平欺霍冠军。一代鸡林传丽句，千秋麟阁画元勋。烂漫黄金百尺台，将军飞骑入蓬莱。何须更奏征东曲，十八铙歌尽手裁。万甲凭陵大海东，清江鸭绿乱流红。元戎奏凯归来日，天子晨开碣石宫。
万伯修中丞东巡歌十首·其一
作者：胡应麟
朝代：明

大纛高牙拂绛霄，青袍白马似风飙。千帆掣海鲸波静，万炮抟空蜃市消。
万伯修中丞东巡歌十首·其七
作者：胡应麟
朝代：明

麾下俱封万户侯，金戈净洗萨摩洲。山城肥后诸酋长，叩颡遥天拜玉旒。
万伯修中丞东巡歌十首·其三
作者：胡应麟
朝代：明

平倭望海说刘江，闽越新传戚继光。底似中丞文武略，弯弧飞檄到扶桑。
万伯修中丞东巡歌十首·其九
作者：胡应麟
朝代：明

烂漫黄金百尺台，将军飞骑入蓬莱。何须更奏征东曲，十八铙歌尽手裁。
万伯修中丞东巡歌十首·其二
作者：胡应麟
朝代：明

三千门客报晨鸡，八百家丁耀水犀。何处精兵逾代北，由来飞将出山西。
万伯修中丞东巡歌十首·其五
作者：胡应麟
朝代：明

对马洲前积甲悬，黑云东起雾连天。辕门夜缚平行长，露布星飞北极前。
万伯修中丞东巡歌十首·其八
作者：胡应麟
朝代：明

诗才旧压丁都护，将略平欺霍冠军。一代鸡林传丽句，千秋麟阁画元勋。
万伯修中丞东巡歌十首·其六
作者：胡应麟
朝代：明

关白头枭太白旗，白狼河上羽书驰。楼船却笑文皇帝，百万雕戈困不支。
万伯修中丞东巡歌十首·其十
作者：胡应麟
朝代：明

万甲凭陵大海东，清江鸭绿乱流红。元戎奏凯归来日，天子晨开碣石宫。
万伯修中丞东巡歌十首·其四
作者：胡应麟
朝代：明

平壤王京铁骑屯，西飞青政尽游魂。笑他定远空投笔，华发萧萧望玉门。
三大士殿
作者：胡应麟
朝代：明

普贤肇峨眉，示迹惟西方。文殊现五台，台殿俱清凉。猗与观世音，普陀实吾乡。胡为三大士，鼎足偕兹堂。吾闻维摩室，方丈罗八荒。须弥眇一芥，诸佛同行藏。况兹三如来，功德侔三光。秉心佐迦文，并起悬津梁。青狮负璎珞，白象衔珠珰。千亿昭化身，大悲浩难量。区区南赡洲，勺水军持将。杨枝洒甘露，涓滴回枯肠。我来重瞻拜，感叹殊未央。善才一童子，百十参慈航。峨峨兜率天，不改帝释疆。胡为滞五浊，尘土纷彷徨。逝将去人世，谢此浮名缰。他时会解脱，说法酬空王。
三妇艳二首
作者：胡应麟
朝代：明

大妇拂花笺，中妇理冰弦。小妇学弹棋，夭桃斗春妍。良人定睛觑，谁当最可怜。大妇贴花钿，中妇理红妆。小妇画蛾眉，含娇踏春阳。良人试垂盼，良夜殊未央。
三妇艳二首·其一
作者：胡应麟
朝代：明

大妇拂花笺，中妇理冰弦。小妇学弹棋，夭桃斗春妍。良人定睛觑，谁当最可怜。
三妇艳二首·其二
作者：胡应麟
朝代：明

大妇贴花钿，中妇理红妆。小妇画蛾眉，含娇踏春阳。良人试垂盼，良夜殊未央。
三楚卢使君过访时以考绩抵武林
作者：胡应麟
朝代：明

五马风行治蜀年，欢声驰颂使君贤。重飞八咏双溪上，旧事三闾七泽前。画鹢高秋停雾雨，苍龙遥夜揭奎躔。明光上考亲题后，烂漫黄金汉阙悬。
上元同睿父参知文仲观察夜集溪堂看灯作
作者：胡应麟
朝代：明

千骑联翩集水涯，上元灯烛兴偏遐。凭栏火树千枝月，照坐金莲百本霞。织就鲛绡珠有晕，妆成鸾镜玉无瑕。深宵？醉平原席，遮莫兰阴送曙笳。
上元同睿父参知文仲观察夜集溪堂看灯作
作者：胡应麟
朝代：明
体裁：七言律诗

千骑联翩集水涯，上元灯烛兴偏遐。凭栏火树千枝月，照坐金莲百本霞。织就鲛绡珠有晕，妆成鸾镜玉无瑕。深宵�醉平原席，遮莫兰阴送曙笳。
上元观灯有怀京华旧游时集邦相署
作者：胡应麟
朝代：明

山城逢令节，灯火暂同游。月映千花上，星从万树流。遗簪连紫陌，委佩出朱楼。不是金吾地，无妨彻夜留。远忆长安道，华灯正陆离。云霞千蜃结，山嶂六鳌移。玉佩邀春早，铜壶听夜迟。即今天禄畔，太乙傍谁嬉。
上元观灯有怀京华旧游时集邦相署·其一
作者：胡应麟
朝代：明

山城逢令节，灯火暂同游。月映千花上，星从万树流。遗簪连紫陌，委佩出朱楼。不是金吾地，无妨彻夜留。
上元观灯有怀京华旧游时集邦相署·其二
作者：胡应麟
朝代：明

远忆长安道，华灯正陆离。云霞千蜃结，山嶂六鳌移。玉佩邀春早，铜壶听夜迟。即今天禄畔，太乙傍谁嬉。
上元雪后过宋忠父入直不遇寄怀
作者：胡应麟
朝代：明

缥缈天花散鹤群，瑶台十二迥难分。光摇火树甘泉月，焰吐金莲太液云。殿上攀龙文苑客，坛前飞骑羽林军。知君此夕高堂梦，一赋晨看帝座闻。
上声歌
作者：胡应麟
朝代：明

春蚕空有丝，不解双双眠。垂杨空有丝，不绾别离船。
上留田
作者：胡应麟
朝代：明

噫嘻人世大难。贵贱贫富相悬。富贵阡陌绵延。贫贱家无一廛。四体衣襦不完。毛翮凋疏摧残。气息恹恹自怜。赴诉司命君前。我独胡为蹇连。夙生期运致然。饮泣吞声何言。
不佞自燕中归后却扫闭关一时秇苑诸名公以吏事来越者虽闻问间通而逢迎都绝乃君禹苏丈独下询刍荛穷搜草莽停驺倾盖把臂忘形至贻赠诸篇金石铿訇风霜错落揄扬蔑副愧汗弥深敬题排律五十韵奉酬大雅
作者：胡应麟
朝代：明

宇宙开鸿运，东南毓骏才。华名悬八斗，秀色动三台。磊落贤豪契，纵横哲匠来。青袍多士避，赤帜万人摧。内翰词谁匹，中郎句独裁。王维元擢隽，杜牧载抡魁。片玉咸阳市，千金碣石台。称臣离草莽，谒帝上蓬莱。太液春风近，长杨霁雪回。朱衣兰署入，绛帐棘闱开。并列中朝彦，同蒐大厦材。门庭饶董贾，廊庑半邹枚。执宪皇情注，传经众望推。高空抟凤羽，大泽市龙媒。伏夏墙逾峻，毛韩席乍回。连山翻彖象，分野别台骀。桃李参差发，荪荃次第培。生徒纷负笈，士伍竞衔枚。藻鉴明逾郭，包涵德过裴。剪裁俱绣绮，追琢尽琼瑰。紫贝穷鲛室，明珰撷蚌胎。星辰谐奠丽，河汉并昭回。七十抠衣侍，三千曳履陪。风标崇泰华，气象薄岨崃。彩笔扶桑畔，朱弦若木隈。书藏神禹穴，赋就越王台。携客观江涨，逢僧话劫灰。岚光停竺寺，霞色候天台。指顾登槐棘，从容问草莱。干旄晴掩映，卤簿昼徘徊。少日题孤愤，频时和七哀。卜居邻木石，隐迹混尘埃。鸿鹄长矜志，鲸鲵惯曝腮。清湘晨葺芰，孤屿岁寻梅。漫诧形如鹤，真成背欲鲐。红颜劳想像，白眼任疑猜。总道三鳣隔，能堪驷马来。逃荣知石户，守分识澹台。把臂行红药，论心坐绿苔。金兰投管鲍，胶漆誓陈雷。厚义黄河溢，深衷赤日摧。长镵犹雨雪，短铗骤风雷。浮海怀偏壮，藏山兴未颓。枯株惭匠斧，钝质快神锤。拒户非干木，逃家异老莱。兰阴花烂漫，瀫水树潆洄。且自探玄草，何妨醉绿醅。天长穷鸟逝，地旷大鹏回。浩思凌三极，元神摄九垓。会令千古色，闽越共崔嵬。
不佞隶博士籍五载馀迥游京师不为当道所知今归业且谢去乃辱督学滕公物色风尘擢之异等而且脱略师生罔间形迹青衿之遇近代所无感德酬知辄复赋谢二首
作者：胡应麟
朝代：明

落魄风尘几岁年，凌云豪气自翩翩。持竿欲挂珊瑚树，挟瑟重登玳瑁筵。吏部声华唐阙里，长卿词藻茂陵前。无论国士今难遇，万古夷门白日悬。极目孤云大海平，夕阳千里共含情。关前一雁凌秋起，匣底双龙绕夜鸣。中散形骸元傲世，婕妤容色岂倾城。酬恩亦是书生事，愁绝江淹赋未成。
不佞隶博士籍五载馀迥游京师不为当道所知今归业且谢去乃辱督学滕公物色风尘擢之异等而且脱略师生罔间形迹青衿之遇近代所无感德酬知辄复赋谢二首·其一
作者：胡应麟
朝代：明

落魄风尘几岁年，凌云豪气自翩翩。持竿欲挂珊瑚树，挟瑟重登玳瑁筵。吏部声华唐阙里，长卿词藻茂陵前。无论国士今难遇，万古夷门白日悬。
不佞隶博士籍五载馀迥游京师不为当道所知今归业且谢去乃辱督学滕公物色风尘擢之异等而且脱略师生罔间形迹青衿之遇近代所无感德酬知辄复赋谢二首·其二
作者：胡应麟
朝代：明

极目孤云大海平，夕阳千里共含情。关前一雁凌秋起，匣底双龙绕夜鸣。中散形骸元傲世，婕妤容色岂倾城。酬恩亦是书生事，愁绝江淹赋未成。
与众宾游城西园亭作二首
作者：胡应麟
朝代：明

端居俟时命，日暮寡所欢。眷言写忧思，散步游西园。西园一何丽，薜荔交崇垣。飞甍带层阁，曲榭临回轩。丹霞吐岩岫，白云冠林峦。灼灼芙蓉披，瀼瀼白露漙。游鱼跃清波，好鸟鸣树端。感兹动植情，悟彼节候迁。百年亦瞬息，金石畴能坚。念当命我友，肃驾开华筵。悠然迟心赏，寓目双飞翰。嘉宾既咸集，徒御何辉煌。逶迤度飞观，置酒临回塘。长渠激芳流，曲岸披丛篁。齐瑟列前楹，秦筝鸣后堂。燕姬发皓齿，越女呈红妆。清音振林木，妙舞协宫商。觥筹互交错，四座咸慨慷。夜阑更秉烛，雕辇随风翔。明月出云间，列宿正纵横。四序忽若驰，行乐安可长。申章纪良晤，无为歌太康。
与众宾游城西园亭作二首·其一
作者：胡应麟
朝代：明

端居俟时命，日暮寡所欢。眷言写忧思，散步游西园。西园一何丽，薜荔交崇垣。飞甍带层阁，曲榭临回轩。丹霞吐岩岫，白云冠林峦。灼灼芙蓉披，瀼瀼白露漙。游鱼跃清波，好鸟鸣树端。感兹动植情，悟彼节候迁。百年亦瞬息，金石畴能坚。念当命我友，肃驾开华筵。悠然迟心赏，寓目双飞翰。
与众宾游城西园亭作二首·其二
作者：胡应麟
朝代：明

嘉宾既咸集，徒御何辉煌。逶迤度飞观，置酒临回塘。长渠激芳流，曲岸披丛篁。齐瑟列前楹，秦筝鸣后堂。燕姬发皓齿，越女呈红妆。清音振林木，妙舞协宫商。觥筹互交错，四座咸慨慷。夜阑更秉烛，雕辇随风翔。明月出云间，列宿正纵横。四序忽若驰，行乐安可长。申章纪良晤，无为歌太康。
与君禹苏丈别且六载入都后忽闻以大计至余喜极策蹇访邸中君禹方病齿谢客跃起拥褐对谈丙夜各赋一章
作者：胡应麟
朝代：明

金银宫阙驾蓬莱，入觐欢声汉使来。一自骊驹传象郡，那知龙剑合燕台。新书碧荔枝头寄，丽赋红蕉叶下裁。秉烛对谈？永夜，参差梁月堕莓苔。
与君禹苏丈别且六载入都后忽闻以大计至余喜极策蹇访邸中君禹方病齿谢客跃起拥褐对谈丙夜各赋一章
作者：胡应麟
朝代：明
体裁：七言律诗

金银宫阙驾蓬莱，入觐欢声汉使来。一自骊驹传象郡，那知龙剑合燕台。新书碧荔枝头寄，丽赋红蕉叶下裁。秉烛对谈�永夜，参差梁月堕莓苔。
与张仲立顾靖父别且十年馀忽晤于顾山人斋中喜而赋此
作者：胡应麟
朝代：明

忆别西昆二十年，陵阳双璞尚依然。声音未变论心后，鬓发频惊握手前。风雨差池河朔社，乾坤寥廓汶阳田。高斋此夜长虹色，何羡黄金帝阙悬。
与惟寅一别淹冉五载消息不复相闻春来忽得手书新刻见寄赋怀五首
作者：胡应麟
朝代：明

赐履传周室，分符卫汉京。白虹悬结客，紫电照论兵。四百西山寺，三千大内营。几因飞檄暇，出郭遍题名。带砺中朝望，诗书上将才。佩刀初制阃，横槊自登台。万骑长城合，孤鸿大漠回。河梁人渐老，吟望独徘徊。长啸青油幕，雄谈白氎巾。射雕新骠骑，图象旧麒麟。雪照梁园夜，风高瀚海晨。遥遥双鲤下，犹忆尚玄人。忆昔长安骑，相逢狭路间。乾坤双彩笔，吾汝各红颜。万感归来集，千秋病后閒。惟应别时梦，绕夜向燕关。一代华阳社，平生碣石游。坐携鹓鹭侣，吟傍凤凰楼。梦寐犹青眼，形容渐白头。尺书聊写寄，涕泪尽南州。
与惟寅一别淹冉五载消息不复相闻春来忽得手书新刻见寄赋怀五首·其一
作者：胡应麟
朝代：明

赐履传周室，分符卫汉京。白虹悬结客，紫电照论兵。四百西山寺，三千大内营。几因飞檄暇，出郭遍题名。
与惟寅一别淹冉五载消息不复相闻春来忽得手书新刻见寄赋怀五首·其三
作者：胡应麟
朝代：明

长啸青油幕，雄谈白氎巾。射雕新骠骑，图象旧麒麟。雪照梁园夜，风高瀚海晨。遥遥双鲤下，犹忆尚玄人。
与惟寅一别淹冉五载消息不复相闻春来忽得手书新刻见寄赋怀五首·其二
作者：胡应麟
朝代：明

带砺中朝望，诗书上将才。佩刀初制阃，横槊自登台。万骑长城合，孤鸿大漠回。河梁人渐老，吟望独徘徊。
与惟寅一别淹冉五载消息不复相闻春来忽得手书新刻见寄赋怀五首·其五
作者：胡应麟
朝代：明

一代华阳社，平生碣石游。坐携鹓鹭侣，吟傍凤凰楼。梦寐犹青眼，形容渐白头。尺书聊写寄，涕泪尽南州。
与惟寅一别淹冉五载消息不复相闻春来忽得手书新刻见寄赋怀五首·其四
作者：胡应麟
朝代：明

忆昔长安骑，相逢狭路间。乾坤双彩笔，吾汝各红颜。万感归来集，千秋病后閒。惟应别时梦，绕夜向燕关。
与朱在明订期江上十年矣是秋北上余复病不能赴约走笔寄此并询诸郎
作者：胡应麟
朝代：明

彩笔翩翩照画桡，青春曾赋广陵潮。谁言鲁国风流尽，自许夷门侠气饶。白发怀人犹四海，红颜结客已三朝。成行玉树阶庭下，可记当年抱阿瑶。
与狄明叔别十载迩来舟过清源凡三系缆俱不及晤特纡道访之南郊
作者：胡应麟
朝代：明

黄河南下半飞沙，一别旗亭鬓已华。玄阁千秋扬氏草，青门五色邵侯瓜。频年罢击霜天筑，几度空浮雪夜槎。闻说玳筵歌吹满，春衫行醉碧桃花。
与行父别都门意殊恋恋抵潞水则象先尚未发舟把臂惊讶雄饮浃日言念行父再赠此章
作者：胡应麟
朝代：明

兴尽西风策蹇驴，河梁酬唱未全虚。那知流水思君日，正值阳关送客馀。中断雁行仍比翼，双缄鱼腹互传书。由来象纬占离合，遮莫寒光射玉除。
与詹东图别十载馀邂逅武林邸中乞余所著诗薮余拉其绘事为报戏赠此章
作者：胡应麟
朝代：明

廿载都门醉浊醪，重逢岐路兴偏豪。携书笑我非麟角，落纸看君尽凤毛。中岳乱云秋梦远，少林深雪夜禅劳。殷勤且趁吴山色，对握如椽望海涛。
与黄山人舜夫别三十年绝不相闻问忽道遇于长安青灯话旧不胜今昔之感即席赋此
作者：胡应麟
朝代：明

把袂风前各怆神，青灯明灭潞河滨。三生恍睹前朝客，万死惊逢绝域人。寂寞未妨龙剑老，飞扬犹喜凤毛新。同声咫尺荆高在，散发狂歌傍紫宸。
世叔通侯以选诗新刻见贻赋谢因讯说仲文学二首
作者：胡应麟
朝代：明

材官十万净蛟涎，赋客三千侍草玄。剑拂苍龙淮海上，帆飞青雀潞河前。中郎论岂当年秘，太史书宁百代传。妒杀南楼弦管夜，胡床相对月华圆。天吴河伯静无哗，独坐平乘似汉查。客子抽毫题桂树，将军横笛弄梅花。藏山业在神偏王，治水功成鬓未华。莫上燕台频倡和，风传双啸入龙沙。
世叔通侯以选诗新刻见贻赋谢因讯说仲文学二首·其一
作者：胡应麟
朝代：明

材官十万净蛟涎，赋客三千侍草玄。剑拂苍龙淮海上，帆飞青雀潞河前。中郎论岂当年秘，太史书宁百代传。妒杀南楼弦管夜，胡床相对月华圆。
世叔通侯以选诗新刻见贻赋谢因讯说仲文学二首·其二
作者：胡应麟
朝代：明

天吴河伯静无哗，独坐平乘似汉查。客子抽毫题桂树，将军横笛弄梅花。藏山业在神偏王，治水功成鬓未华。莫上燕台频倡和，风传双啸入龙沙。
丘计部汝谦
作者：胡应麟
朝代：明

萧萧残叶揽吴钩，才子临风忆旧游。客路远过湘水宅，离心独上武昌楼。黄陵日落千花暮，赤壁云生万苇秋。岸岸啼猿江色里，不堪重系木兰舟。
丘谦之招游崇善寺分得云字
作者：胡应麟
朝代：明

竹院名香起，花台积翠分。双松寒挂雪，一榻晚生云。画想沧洲迹，经传白马文。平生许玄度，何事恋人群。
东叶侍御初抵武林
作者：胡应麟
朝代：明

霜威拂面豸袍悬，突兀声华柱后传。鼓吹春风吴苑外，楼船秋水越城前。芝兰竞发曾游地，桃李偏滋旧植年。珍重鱼盐聊驻节，抟空鹏翼上甘泉。
东园四时词 其一 春
作者：胡应麟
朝代：明

尺书何处候青鸾，吟遍东风十二栏。金谷楼台春尚蚤，海棠憔悴不禁寒。
东园四时词 其三 秋
作者：胡应麟
朝代：明

朝来檐树著新霜，小玉银筝抱雁行。红蓼碧芦秋十里，不知亭榭在潇湘。
东园四时词 其二 夏
作者：胡应麟
朝代：明

薰风长日度帘钩，河朔园林总胜游。珠箔银屏清吹满，石榴花底按梁州。
东园四时词 其四 冬
作者：胡应麟
朝代：明

雪片高天坠草庐，瑶台鸾鹤望清虚。梅花万树孤山下，何似桥头策蹇驴。
东园四时词·春
作者：胡应麟
朝代：明

尺书何处候青鸾，吟遍东风十二栏。金谷楼台春尚蚤，海棠憔悴不禁寒。薰风长日度帘钩，河朔园林总胜游。珠箔银屏清吹满，石榴花底按梁州。朝来檐树著新霜，小玉银筝抱雁行。红蓼碧芦秋十里，不知亭榭在潇湘。雪片高天坠草庐，瑶台鸾鹤望清虚。梅花万树孤山下，何似桥头策蹇驴。
东门行
作者：胡应麟
朝代：明

出东门，步且吁，时世混浊难共居。我欲乘长风，东游扶桑西瑶池。挥首向容成，亿万不相疑。归来告妻子，牵衣蹬足长歔欷。长歔欷，上有垂白亲，下有黄口儿。孔雀东南飞，十步五步不相离。君今独行安所之，君今独行安所之。不如守穷巷，鸡鸣狗吠相因依。不见伯夷叔齐，采西山蕨薇。荣名被百世难等夷。
东阳李茂才允达以古风六章杂诗一卷见投斗酒定交留连浃夕答赠四首
作者：胡应麟
朝代：明

首夏维清和，朱光何熠爝。众木纷扶疏，朝阳翳林薄。鸟雀罗前庭，飞鸣自相乐。伊余怀一丘，索居卧层阁。诵彼伐木章，喟焉伤寂寞。寂寞不可居，起坐弹鸣琴。清风穆然至，之子贻好音。自言长东郭，夙昔怀同衾。丈夫重意气，焉论尺与寻。飘然命余驾，信宿来兰阴。兰阴屹岧峣，双溪纡且郁。蓬蒿蔽行径，倒屣为君出。中厨呼斗酒，申盟指金石。愿为双飞龙，霄汉长比翼。良哉如渑燕，生平在今夕。今夕复何夕，燕婉难具陈。三星烂东壁，皎月悬高旻。朱弦从风发，四坐回阳春。但言戒明德，努力希良辰。千秋树大业，皓首以为邻。
东阳李茂才允达以古风六章杂诗一卷见投斗酒定交留连浃夕答赠四首·其一
作者：胡应麟
朝代：明

首夏维清和，朱光何熠爝。众木纷扶疏，朝阳翳林薄。鸟雀罗前庭，飞鸣自相乐。伊余怀一丘，索居卧层阁。诵彼伐木章，喟焉伤寂寞。
东阳李茂才允达以古风六章杂诗一卷见投斗酒定交留连浃夕答赠四首·其三
作者：胡应麟
朝代：明

兰阴屹岧峣，双溪纡且郁。蓬蒿蔽行径，倒屣为君出。中厨呼斗酒，申盟指金石。愿为双飞龙，霄汉长比翼。良哉如渑燕，生平在今夕。
东阳李茂才允达以古风六章杂诗一卷见投斗酒定交留连浃夕答赠四首·其二
作者：胡应麟
朝代：明

寂寞不可居，起坐弹鸣琴。清风穆然至，之子贻好音。自言长东郭，夙昔怀同衾。丈夫重意气，焉论尺与寻。飘然命余驾，信宿来兰阴。
东阳李茂才允达以古风六章杂诗一卷见投斗酒定交留连浃夕答赠四首·其四
作者：胡应麟
朝代：明

今夕复何夕，燕婉难具陈。三星烂东壁，皎月悬高旻。朱弦从风发，四坐回阳春。但言戒明德，努力希良辰。千秋树大业，皓首以为邻。
东陂菡萏盛开即事
作者：胡应麟
朝代：明

紫骝何处系垂杨，菡萏初分太液长。十万红妆齐衒色，三千彩袖各飞香。游童戴叶翻歌扇，稚女穿花出画航。最是夜来添怅绝，湖南一路下新霜。
东飞伯劳歌
作者：胡应麟
朝代：明

西飞者燕东伯劳，华堂锦帐生蓬蒿。少年儿郎轻薄子，弃捐比翼如鸿毛。咫尺天孙与河鼓，岁岁年年隔银浦。一朝乌鹊来填桥，犹得相逢话辛苦。脂车秣马夜不停，漂流南北如浮萍。当时离别勿复道，悲风冉冉来长檠。机上双鸾手中线，宛转流黄涕沾面。铅华落尽君不见，东飞伯劳西飞燕。
东黄水部孟修并乞其绘事
作者：胡应麟
朝代：明

才名江夏世无双，耆旧襄阳接姓庞。兴里烟岚流彩笔，吟边云日弄纱窗。鸿冥大泽心长远，驷逐中原意已降。识面长安吟晚暮，烂烧红烛醉银缸。
两头纤纤诗二首
作者：胡应麟
朝代：明

两头纤纤少妇眉，半白半黑枰中棋。逼逼膊膊仓鼠驰，磊磊落落道傍梨。两头纤纤麋鹿角，半白半黑檐前鹊。逼逼膊膊林鸦啄，磊磊落落荆山璞。
两头纤纤诗二首·其一
作者：胡应麟
朝代：明

两头纤纤少妇眉，半白半黑枰中棋。逼逼膊膊仓鼠驰，磊磊落落道傍梨。
两头纤纤诗二首·其二
作者：胡应麟
朝代：明

两头纤纤麋鹿角，半白半黑檐前鹊。逼逼膊膊林鸦啄，磊磊落落荆山璞。
两得欧桢伯书及致西署秣陵二集走笔寄谢询其苍头李英
作者：胡应麟
朝代：明

王生手持双鲤鱼，剖之中有明月珠。鲛人夜泣魑魅走，珊瑚十万罗前除。美人吏隐金陵畔，金马铜龙谁不羡。缓辔晨过莫愁里，鸣珂夜入明光殿。秦淮千里心悠哉，瀫水兰桡那得开。君家摩勒有佳句，祗今何似郗方回。
严陵晚泊
作者：胡应麟
朝代：明

严公昔未遇，耕钓日沉冥。一朝动人主，始识少微星。余亦任公子，垂竿三十龄。被发上高台，浮云空翠屏。双矶拳石那可坐，却望三山游四溟。袖里虹霓一千尺，手掣鳌鱼归帝庭。
中丞滕公移镇越中寄讯
作者：胡应麟
朝代：明

铁骑牙旌控上游，飞书驰檄羡风流。谁言夹谷偏文事，共识南阳借武侯。大吏百城环绣斧，材官十郡扈清油。千山月色胡床夜，独奏梅花坐海楼。
中丞滕公遣人舟传送渡江赋谢一律
作者：胡应麟
朝代：明

十年云水断风尘，一为酬知谢隐沦。击楫岂容高卧士，飞樯聊作浪游人。长康破冢应无恙，逸少临池合有神。无奈梦魂秋色里，白蘋红蓼唤垂纶。
中丞滕师入越赋贺
作者：胡应麟
朝代：明

十万貔貅候羽旗，登坛横槊赋成时。频年汉阙丝纶下，此日辕门号令驰。大海潮生强弩合，平湖波煖画船移。丹青第一麒麟上，肯数班侯骨相奇。
中丞萧公自关中来越喜而有作
作者：胡应麟
朝代：明

玉诏辉煌下彩鸾，朱旗遥捲出长安。天南再拥中丞节，渭北初辞大将坛。别墅谈棋千障肃，胡床吹笛万峰寒。西来小队能多暇，山色湖光次第看。
中叔衙斋小集
作者：胡应麟
朝代：明

郡郭全披雾，衙斋半住山。狂吟修竹下，沈饮落花间。别梦将云到，新诗问月删。万峰京口胜，历历待跻攀。
中泠馆为楚宗侯仲和作
作者：胡应麟
朝代：明

胜迹中泠畔，名亭大海头。石栏三楚色，金锡九江流。谷有康王卧，泉堪陆羽留。春芽阳羡熟，一钵许同游。
中秋先一夕同吴允兆周元父集宋西宁园亭玩月申旦即席分赋得郊字
作者：胡应麟
朝代：明

秋半园林易水郊，郇厨频出大官殽。茅堂一叶霜华下，桂殿千花月色交。极目蟾蜍初展镜，惊心乌鹊未安巢。清光傥为侯门驻，后夜重携上客敲。
中秋同允兆诸子集赵相国第玩月二首
作者：胡应麟
朝代：明

静夜胡床拂斗牛，天街凉月涌青虬。银窥帝释三千界，玉倚仙人十二楼。坠露迥沾长乐梦，飞云旋逐广陵游。淋漓桂醑黄封在，一洗都门万斛愁。吐握平津近帝阍，盐梅佳节许同论。蒲萄汉殿驰中使，薏苡燕台出上尊。玉笛飞霜连四野，金茎零露满千门。霓裳阵阵天风落，犹记嫦娥一笑温。
中秋同允兆诸子集赵相国第玩月二首·其一
作者：胡应麟
朝代：明

静夜胡床拂斗牛，天街凉月涌青虬。银窥帝释三千界，玉倚仙人十二楼。坠露迥沾长乐梦，飞云旋逐广陵游。淋漓桂醑黄封在，一洗都门万斛愁。
中秋同允兆诸子集赵相国第玩月二首·其二
作者：胡应麟
朝代：明

吐握平津近帝阍，盐梅佳节许同论。蒲萄汉殿驰中使，薏苡燕台出上尊。玉笛飞霜连四野，金茎零露满千门。霓裳阵阵天风落，犹记嫦娥一笑温。
中秋后一夕苏叔大招同汪公干胡昌世区德符携尊步月西长安遇赵汝元兄弟痛饮达曙
作者：胡应麟
朝代：明

一尊星斗挂长空，良夜招携桂树丛。玉镜尚圆千里外，瑶台同望九霄中。高林坠露惊栖鸟，远塞飞霜落断鸿。廿载素娥成远别，天香零落广寒宫。
中秋夜司马汪公招同吴越诸名士湖上玩月得秋字
作者：胡应麟
朝代：明

缥缈晴烟一望收，楼船明月大堤头。芙蓉花发重湖夜，桂树香飘万壑秋。彩笔乾坤谁大雅，青衫吴越尽名流。何当醉逐群公去，十二瑶台次第游。
中秋夜同诸君镇海楼玩月
作者：胡应麟
朝代：明

缥缈银蟾落庾楼，凭高一望海云收。千林露色天如洗，万井河光地欲流。大漠旌旗谁倚啸，长门环佩迥添愁。追陪正忆群公语，莫讶胡床竟夕留。
中秋夜大学士赵公招集待月赋谢
作者：胡应麟
朝代：明

长廊秋色转斜曛，握手平津上客群。酒出天厨容并醉，羹调帝座许平分。黄金城阙笼香雾，白玉楼台挂彩云。酣醉莫辞过丙夜，清辉萝薜已纷纷。
中秋夜小亭对月独酌四首末首怀邦相明府
作者：胡应麟
朝代：明

危阑十二倚长空，寂寂楼台露气中。吹断碧箫天似水，玉盘初上海门东。玉露无声桂宇高，小亭孤坐一挥毫。百篇斗酒聊今夜，斟酌骑鲸欠锦袍。万家秋色武昌楼，楼上霜华静不流。好踞胡床成独坐，几人年少解悲秋。楼阁嶕峣练影开，遥知仙令亦含杯。不因桂树飞香满，真作山阴夜雪来。
中秋夜小亭对月独酌四首末首怀邦相明府·其一
作者：胡应麟
朝代：明

危阑十二倚长空，寂寂楼台露气中。吹断碧箫天似水，玉盘初上海门东。
中秋夜小亭对月独酌四首末首怀邦相明府·其三
作者：胡应麟
朝代：明

万家秋色武昌楼，楼上霜华静不流。好踞胡床成独坐，几人年少解悲秋。
中秋夜小亭对月独酌四首末首怀邦相明府·其二
作者：胡应麟
朝代：明

玉露无声桂宇高，小亭孤坐一挥毫。百篇斗酒聊今夜，斟酌骑鲸欠锦袍。
中秋夜小亭对月独酌四首末首怀邦相明府·其四
作者：胡应麟
朝代：明

楼阁嶕峣练影开，遥知仙令亦含杯。不因桂树飞香满，真作山阴夜雪来。
中秋日同邦相饯孟韬于兰阴山得诗四首
作者：胡应麟
朝代：明

绝顶秋光面面回，平分吴楚一登台。尊前白日双龙下，屐底青天万象开。握麈并高词客兴，含毫深忆大夫才。银蟾渐起东南色，遮莫骊歌薄暮催。漫向名山赋别离，芳尊才惬故人期。婵娟万里犹今夕，兄弟中原自一时。地拥兰皋馀气色，天回濲水尽涟漪。使君大有襄阳兴，醉舞何妨并接䍦。彩笔曾将擅帝京，何来愁病卧高城。乾坤渐老文园客，湖海犹深魏阙情。一代应徐非异域，千秋潘陆是同盟。相逢此夕虽云易，忍挂青帆月下行。一时宾主并风流，无柰离心傍客舟。待月总携天柱兴，观涛俄失广陵游。凄清画角同归暮，缥缈寒砧独去愁。笑杀平原期十日，不禁卢女望刀头。
中秋日同邦相饯孟韬于兰阴山得诗四首·其一
作者：胡应麟
朝代：明

绝顶秋光面面回，平分吴楚一登台。尊前白日双龙下，屐底青天万象开。握麈并高词客兴，含毫深忆大夫才。银蟾渐起东南色，遮莫骊歌薄暮催。
中秋日同邦相饯孟韬于兰阴山得诗四首·其三
作者：胡应麟
朝代：明

彩笔曾将擅帝京，何来愁病卧高城。乾坤渐老文园客，湖海犹深魏阙情。一代应徐非异域，千秋潘陆是同盟。相逢此夕虽云易，忍挂青帆月下行。
中秋日同邦相饯孟韬于兰阴山得诗四首·其二
作者：胡应麟
朝代：明

漫向名山赋别离，芳尊才惬故人期。婵娟万里犹今夕，兄弟中原自一时。地拥兰皋馀气色，天回濲水尽涟漪。使君大有襄阳兴，醉舞何妨并接䍦。
中秋日同邦相饯孟韬于兰阴山得诗四首·其四
作者：胡应麟
朝代：明

一时宾主并风流，无柰离心傍客舟。待月总携天柱兴，观涛俄失广陵游。凄清画角同归暮，缥缈寒砧独去愁。笑杀平原期十日，不禁卢女望刀头。
中秋诸子雨集迟祝生不至赋以示嘲
作者：胡应麟
朝代：明

天际轻阴绕画楼，渌波俄涨大堤头。清秋漫忆乘查去，尽夜何妨秉烛游。殿闭长生收月影，园荒独乐罢风流。无媒一睹嫦娥面，正为阳台雨色留。
临淮史夫人挽章四首
作者：胡应麟
朝代：明

令族姬姜并，贤声孟卫流。贵从周太保，体敌汉诸侯。宝匣飞鸾镜，琼箫咽凤楼。预知陶氏冢，新兆卜眠牛。云軿飞绛阙，哀诏下明堂。大树犹撑日，芳兰骤仆霜。泉台春寂寞，石室夜苍凉。冉冉灵妃佩，乘风度七襄。叹息兰闺底，悲风一夜多。星芒沉宝婺，日彩断银河。跨凤佳期阻，丸熊旧事过。钟情潘岳甚，其奈二毛何。宠数颁宸极，恩光备寝筵。珠襦藏大隧，玉匣閟重泉。懿德丝纶著，芳声竹帛传。谈诗怜哲胤，凄断蓼莪前。
临淮史夫人挽章四首·其一
作者：胡应麟
朝代：明

令族姬姜并，贤声孟卫流。贵从周太保，体敌汉诸侯。宝匣飞鸾镜，琼箫咽凤楼。预知陶氏冢，新兆卜眠牛。
临淮史夫人挽章四首·其三
作者：胡应麟
朝代：明

叹息兰闺底，悲风一夜多。星芒沉宝婺，日彩断银河。跨凤佳期阻，丸熊旧事过。钟情潘岳甚，其奈二毛何。
临淮史夫人挽章四首·其二
作者：胡应麟
朝代：明

云軿飞绛阙，哀诏下明堂。大树犹撑日，芳兰骤仆霜。泉台春寂寞，石室夜苍凉。冉冉灵妃佩，乘风度七襄。
临淮史夫人挽章四首·其四
作者：胡应麟
朝代：明

宠数颁宸极，恩光备寝筵。珠襦藏大隧，玉匣閟重泉。懿德丝纶著，芳声竹帛传。谈诗怜哲胤，凄断蓼莪前。
临淮席上蔡生乞诗作时王山人在坐
作者：胡应麟
朝代：明

龙阳君已贵，一笑眼能青。玉树标前砌，金茎梦后庭。声驰千里骥，歌送五侯鲭。莫以安期旧，揶榆蔡克灵。
为周元孚悼亡
作者：胡应麟
朝代：明

百琲明珠照画楼，闺中林下并难俦。新词尽压周公瑾，绝唱先传宋子侯。落月素琴千里梦，西风团扇十年愁。亦知王母遥相忆，肯放双成到白头。十幅鸾笺丽彩云，双飞龙剑惜离群。哀伤奉倩倾城语，恸绝安仁祭墓文。夜雨乍堪琴瑟断，春风长忆佩环闻。天台咫尺谁携手，落尽桃花越水濆。
为周元孚悼亡·其一
作者：胡应麟
朝代：明

百琲明珠照画楼，闺中林下并难俦。新词尽压周公瑾，绝唱先传宋子侯。落月素琴千里梦，西风团扇十年愁。亦知王母遥相忆，肯放双成到白头。
为周元孚悼亡·其二
作者：胡应麟
朝代：明

十幅鸾笺丽彩云，双飞龙剑惜离群。哀伤奉倩倾城语，恸绝安仁祭墓文。夜雨乍堪琴瑟断，春风长忆佩环闻。天台咫尺谁携手，落尽桃花越水濆。
为房仲赠姬人时斋素独居一室
作者：胡应麟
朝代：明

尽抛铅粉着袈裟，长日焚香诵法华。不学杨枝辞白傅，暂同桃叶住王家。台深弄玉鸾箫断，殿锁飞琼鹤驭遐。自是莲花离火宅，子猷狂兴为谁赊。
为文父题匡山读书处
作者：胡应麟
朝代：明

面面烟霞护草堂，千峰遥堕子云床。琅函尽敞三坟色，玉轴新开二酉藏。藜火夜寒回太乙，桂丛秋远梦淮王。东林剩有逃名地，不奈声华满柏梁。
为曾人倩题风木楼
作者：胡应麟
朝代：明

日惨天垂大庾阴，楼居人去白云深。千秋尚记灵椿祝，百折常悬寸草心。砌袅馀花增怅望，窗摇残叶助悲吟。枝头夜夜啼乌宿，肠断西陵月下砧。
为沈生题扇
作者：胡应麟
朝代：明

清夜琵琶搊落梅，香山司马玉山颓。若为长恨歌成诵，一曲千金意未回。
为盛生明元赠淑卿二首
作者：胡应麟
朝代：明

嘹呖莺初啭，轻盈燕欲飞。应知杜陵老，日日典春衣。远山眉绰约，秋水睫潆洄。好觅张郎画，无烦魏帝催。
为盛生明元赠淑卿二首·其一
作者：胡应麟
朝代：明

嘹呖莺初啭，轻盈燕欲飞。应知杜陵老，日日典春衣。
为盛生明元赠淑卿二首·其二
作者：胡应麟
朝代：明

远山眉绰约，秋水睫潆洄。好觅张郎画，无烦魏帝催。
为行父赠西曲薛生
作者：胡应麟
朝代：明

谁挈名花到上林，居然一笑谢千金。江天桃叶凌风渡，水国蒹葭抱月吟。朱凤半翘缘比翼，翠蛾微敛为同心。白家长恨殊堪诵，早拂东床侍玉琴。
为象先题画后薛生偶见特以精绫绘五卉见饷而易山茶松石岂其以岁寒盟余耶漫赋一绝
作者：胡应麟
朝代：明

浣却红绡著翠盘，亭亭云色堕雕栏。分明蜀国鱼笺样，莫道青楼不耐寒。
为赵宗鲁别驾题屏菊四绝
作者：胡应麟
朝代：明

玉蕊迎风粲，金英浥露开。东篱遥怅望，拊掌白衣来。直干经时雨，繁英乍夜霜。灵均餐不尽，艳色满潇湘。簪来盈宿露，插处炫明霞。布帽须频落，何烦笑孟嘉。袅袅依危石，亭亭照暮山。羡他甘谷水，千载驻红颜。
为赵宗鲁别驾题屏菊四绝·其一
作者：胡应麟
朝代：明

玉蕊迎风粲，金英浥露开。东篱遥怅望，拊掌白衣来。
为赵宗鲁别驾题屏菊四绝·其三
作者：胡应麟
朝代：明

簪来盈宿露，插处炫明霞。布帽须频落，何烦笑孟嘉。
为赵宗鲁别驾题屏菊四绝·其二
作者：胡应麟
朝代：明

直干经时雨，繁英乍夜霜。灵均餐不尽，艳色满潇湘。
为赵宗鲁别驾题屏菊四绝·其四
作者：胡应麟
朝代：明

袅袅依危石，亭亭照暮山。羡他甘谷水，千载驻红颜。
为邦相题蕉石图图
作者：胡应麟
朝代：明

寒蕉依怪石，仙液贮铜瓶。日夜孤根老，冬春片叶青。风疑摇凤尾，雨欲化龙形。恍对张勾曲，星冠坐草亭。
久不得赵汝元问乡人乍至自都下云墓木拱矣
作者：胡应麟
朝代：明

少日风霜堕彩毫，中年日月厌青袍。红颜意气消鸡肋，白发心期付蟹螯。作赋中山酬薏苡，飞书西域问蒲萄。天津桥北糟丘近，试觅青莲望海涛。
乌夜啼二首
作者：胡应麟
朝代：明

期欢中夜来，月光满庭柱。展转天欲明，乌啼石城树。匆匆金犊车，上路正天晓。不恨欢来迟，但恨欢去早。
乌夜啼二首·其一
作者：胡应麟
朝代：明

期欢中夜来，月光满庭柱。展转天欲明，乌啼石城树。
乌夜啼二首·其二
作者：胡应麟
朝代：明

匆匆金犊车，上路正天晓。不恨欢来迟，但恨欢去早。
乌栖曲五首
作者：胡应麟
朝代：明

步障华灯光照屋，质如轻云色如玉。白马金环游狭斜，杨柳啼乌来妾家。郁金为堂玳瑁梁，床上流苏百合香。同心宝带合欢结，携手邀郎拜明月。锦幔银屏张五采，华堂宿雾笼香霭。此时心意两相怜，含娇顾影不自前。叠股钗横金凤凰，连环交结双鸳鸯。啼乌哑哑楚天曙，荏苒容华逐郎去。玳筵张烛三星低，罗襟绣褥怯分携。郎骑白马去关西，凤凰台前乌夜啼。
乌栖曲五首·其一
作者：胡应麟
朝代：明

步障华灯光照屋，质如轻云色如玉。白马金环游狭斜，杨柳啼乌来妾家。
乌栖曲五首·其三
作者：胡应麟
朝代：明

锦幔银屏张五采，华堂宿雾笼香霭。此时心意两相怜，含娇顾影不自前。
乌栖曲五首·其二
作者：胡应麟
朝代：明

郁金为堂玳瑁梁，床上流苏百合香。同心宝带合欢结，携手邀郎拜明月。
乌栖曲五首·其五
作者：胡应麟
朝代：明

玳筵张烛三星低，罗襟绣褥怯分携。郎骑白马去关西，凤凰台前乌夜啼。
乌栖曲五首·其四
作者：胡应麟
朝代：明

叠股钗横金凤凰，连环交结双鸳鸯。啼乌哑哑楚天曙，荏苒容华逐郎去。
乌生八九子
作者：胡应麟
朝代：明

峨峨秦氏高楼，桂树轮囷出云间。上有一双头白乌，毛羽何摧残。唶彼头白乌，生八九子，养雏坐树端。八九子，乳哺亦诚难。朝不得食，夜不得餐。八九子，羽翼以长成，各各飞去忘来还。唶彼头白乌，空腹坐树端。饥饿顿欲死，泪下如流泉。唶彼秦氏少年子，怒激壮士肝。白玉为雕弓，黄金为弹丸。一发中群雏，魂魄飞上天。八九子，魂魄飞上天。唶彼乌不反哺谁当怜。
乙未仲冬朔舟次济南大雪百二十韵
作者：胡应麟
朝代：明

密霰三冬集，玄云四望同。微茫屯巨壑，浩荡布长空。入夜光交映，连朝势倍雄。纷披遥坠露，飒沓近含风。漠漠缘堤厚，霏霏入堑融。凌波来冉冉，逐浪去匆匆。岛屿萦枮蘖，汀洲结乱荭。修途霜淅沥，闇谷雾巃嵷。屏翳驱驰疾，玄冥号令隆。山川呈浑沌，宇宙？共工。鍊石娲皇瘁，填河织女癃。衣裳青媛湿，环佩素娥？。月杵舂来细，星箕飐处濛。斗牛沈剑色，雷电撤车攻。南纪阳和伏，东华灏气笼。扶桑霾曙旭，析木炫层穹。齐鲁青如羃，岷峨翠若幢。重阴浮海岱，积素晕河嵩。潮涌钱塘阔，涛蒸渤涨洚。滹沱流易合，勃律？难通。庐阜天连瀑，燕台日贯虹。柱凝江馆瑟，弦折塞门弓。弱水冰堪渡，辽阳淖未瀜。瑶翻藏地轴，玉戏笑天工。碎讶昆吾切，瑩看匠石砻。潇湘遗是玦，宛洛种为珫。琮璧唐郊荐，圭璋夏庙肜。王孙珩粲烂，和氏璞茏葱。玛瑙霏成屑，琅玕刿欲镕。水晶盐味淡，火浣布毛冲。贝锦披文砌，鲛绡错绮栊。玻瓈新步障，云母旧屏风。蟾窟俄圆桂，鹍弦骤拂桐。白华怀烱洁，黄竹寄忧忡。处士墙颓荜，幽人径翳蓬。千林凋橘柚，七泽冻杉枫。泞隔双柑侣，泥沾百草丛。禾苗占上瑞，楮叶陋凡工。拟絮情殊惬，吹葭节渐融。吟梅标逸韵，泣笋验深衷。庭院饥喧雀，轩墀静扑虫。罗张梁苑兔，耒瘗邺田螽。潋滟传羔帐，萧疏放鹤笼。狼峰清代北，鹊帜詟云中。蜃吐楼台钜，鲸封观壁窿。鼋鼍愁永蛰，鹯鹗快高翀。远渚拳栖鹭，荒陂窜落鸿。灞桥驴蹇足，蓝岭骑埋鬃。汞已凝贞白，铅仍聚葛洪。玉京朝柱史，银阙跳壶公。棺下乔应耄，笙飞晋尚童。餐苓延蓟训，服乳度茅衷。慧可禅锋利，瞿昙佛行崇。散花摩诘幻，筛粟惠能侗。嶂没须弥岭，池添阿耨谼。菩提陈大梵，优钵湛真空。冶色凌姑射，炎威净祝融。轩涂迷七圣，舜麓正群工。孟氏离宫乐，颜回陋巷穷。水精传孔父，石髓问嵇公。秀彻肤明玠，瑰妍质粲濛。凝脂誇杜姣，傅粉诧何工。赙亮嗟埋树，怀忱叹濯桐。浩游贤七贵，安卧卜三公。竹墅深逃廌，茅庐破匿仝。孙窗芸帙耀，苏窖苋肠充。有履穿东郭，无衣晒郝隆。陶巾敧自漉，姜被薄谁烘。蝶记元婴写，鹅忘逸少笼。含冤齐妇孝，殉节宋臣忠。左伯骸将毙，全师睫故矇。绨分须贾袂，褐绽范丹躬。雨粟嬴君骇，量沙魏卒懵。程徒传旧业，石帅擅奇功。炭化虚疑逊，薪悭孰代崇。长谣逢贾簿，大猎罢萧忠。暑槛宜河朔，春盘忆射洪。峥嵘惊岁暮，朗润报年丰。兰舫忻联鹢，桑弧庆得雄。倦游秦邸外，乘兴越溪东。濡涩全妨舵，飘飖半压篷。群嚣怜榜竖，独钓恋渔翁。爨拥孤烟白，炉存宿火红。布帆悬茜峭，丝笮系青葱。绰约肌生疹，清华目眩瞳。衾裯吟啸里，几簟画图中。白苧歌游子，清商发侍僮。逍遥披氅客，肮脏被裘公。角赋豪吞惠，雕词捷仆融。船邀狂太白，笔授隽文通。皓齿纷相藉，明妆俨作丛。轻盈回曼脸，滑腻衬酥胸。飞动昭阳燕，翩褼洛水鸿。浣纱西子洁，织锦窦姬聪。蛾黛呵张敞，莺喉簇马融。登仙惭有道，中圣羡无功。握麈神先王，持螯思并洪。百壶携若下，五石醉新丰。斝玩商雕瑴，觚携汉铸铜。藏阄拈胜事，横槊斗英风。潦倒青田核，淋漓碧萏筒。南皮簪竞盍，北海座宁空。甲煎芬逾岭，天池味胜蒙。枣梨膏野熟，薏苡酿泉冲。鼎列云英面，匙抄赤穬穜。烂煨樊圃芋，细嚼夏畦菘。汀鹜肥供案，河鲂健入？。奇毛蒐海雁，异味献家豵。虬脯时刲鹿，羊蹯或馔熊。烹鲜庖中窾，斫脍匠成风。大纛思平蔡，高牙誓缚戎。射从飞卫习，棋效积薪攻。挟日平原畅，谈天碣石讧。凤池延小谢，龙鲊询司空。绝倒元平子，清言复阿戎。三坟罗倚相，四部缮行冲。屈宋才无敌，邹枚宴未穷。寥寥白雪赋，千古孝王宫。
乙未仲冬朔舟次济南大雪百二十韵
作者：胡应麟
朝代：明
体裁：五言排律

密霰三冬集，玄云四望同。微茫屯巨壑，浩荡布长空。入夜光交映，连朝势倍雄。纷披遥坠露，飒沓近含风。漠漠缘堤厚，霏霏入堑融。凌波来冉冉，逐浪去匆匆。岛屿萦枮蘖，汀洲结乱荭。修途霜淅沥，闇谷雾巃嵷。屏翳驱驰疾，玄冥号令隆。山川呈浑沌，宇宙�共工。鍊石娲皇瘁，填河织女癃。衣裳青媛湿，环佩素娥�。月杵舂来细，星箕飐处濛。斗牛沈剑色，雷电撤车攻。南纪阳和伏，东华灏气笼。扶桑霾曙旭，析木炫层穹。齐鲁青如羃，岷峨翠若幢。重阴浮海岱，积素晕河嵩。潮涌钱塘阔，涛蒸渤涨洚。滹沱流易合，勃律�难通。庐阜天连瀑，燕台日贯虹。柱凝江馆瑟，弦折塞门弓。弱水冰堪渡，辽阳淖未瀜。瑶翻藏地轴，玉戏笑天工。碎讶昆吾切，莹看匠石砻。潇湘遗是玦，宛洛种为珫。琮璧唐郊荐，圭璋夏庙肜。王孙珩粲烂，和氏璞茏葱。玛瑙霏成屑，琅玕刿欲镕。水晶盐味淡，火浣布毛冲。贝锦披文砌，鲛绡错绮栊。玻瓈新步障，云母旧屏风。蟾窟俄圆桂，鹍弦骤拂桐。白华怀烱洁，黄竹寄忧忡。处士墙颓荜，幽人径翳蓬。千林凋橘柚，七泽冻杉枫。泞隔双柑侣，泥沾百草丛。禾苗占上瑞，楮叶陋凡工。拟絮情殊惬，吹葭节渐融。吟梅标逸韵，泣笋验深衷。庭院饥喧雀，轩墀静扑虫。罗张梁苑兔，耒瘗邺田螽。潋滟传羔帐，萧疏放鹤笼。狼峰清代北，鹊帜詟云中。蜃吐楼台钜，鲸封观壁窿。鼋鼍愁永蛰，鹯鹗快高翀。远渚拳栖鹭，荒陂窜落鸿。灞桥驴蹇足，蓝岭骑埋鬃。汞已凝贞白，铅仍聚葛洪。玉京朝柱史，银阙跳壶公。棺下乔应耄，笙飞晋尚童。餐苓延蓟训，服乳度茅衷。慧可禅锋利，瞿昙佛行崇。散花摩诘幻，筛粟惠能侗。嶂没须弥岭，池添阿耨谼。菩提陈大梵，优钵湛真空。冶色凌姑射，炎威净祝融。轩涂迷七圣，舜麓正群工。孟氏离宫乐，颜回陋巷穷。水精传孔父，石髓问嵇公。秀彻肤明玠，瑰妍质粲濛。凝脂誇杜姣，傅粉诧何工。赙亮嗟埋树，怀忱叹濯桐。浩游贤七贵，安卧卜三公。竹墅深逃廌，茅庐破匿仝。孙窗芸帙耀，苏窖苋肠充。有履穿东郭，无衣晒郝隆。陶巾敧自漉，姜被薄谁烘。蝶记元婴写，鹅忘逸少笼。含冤齐妇孝，殉节宋臣忠。左伯骸将毙，全师睫故矇。绨分须贾袂，褐绽范丹躬。雨粟嬴君骇，量沙魏卒懵。程徒传旧业，石帅擅奇功。炭化虚疑逊，薪悭孰代崇。长谣逢贾簿，大猎罢萧忠。暑槛宜河朔，春盘忆射洪。峥嵘惊岁暮，朗润报年丰。兰舫忻联鹢，桑弧庆得雄。倦游秦邸外，乘兴越溪东。濡涩全妨舵，飘飖半压篷。群嚣怜榜竖，独钓恋渔翁。爨拥孤烟白，炉存宿火红。布帆悬茜峭，丝笮系青葱。绰约肌生疹，清华目眩瞳。衾裯吟啸里，几簟画图中。白苧歌游子，清商发侍僮。逍遥披氅客，肮脏被裘公。角赋豪吞惠，雕词捷仆融。船邀狂太白，笔授隽文通。皓齿纷相藉，明妆俨作丛。轻盈回曼脸，滑腻衬酥胸。飞动昭阳燕，翩褼洛水鸿。浣纱西子洁，织锦窦姬聪。蛾黛呵张敞，莺喉簇马融。登仙惭有道，中圣羡无功。握麈神先王，持螯思并洪。百壶携若下，五石醉新丰。斝玩商雕瑴，觚携汉铸铜。藏阄拈胜事，横槊斗英风。潦倒青田核，淋漓碧萏筒。南皮簪竞盍，北海座宁空。甲煎芬逾岭，天池味胜蒙。枣梨膏野熟，薏苡酿泉冲。鼎列云英面，匙抄赤穬穜。烂煨樊圃芋，细嚼夏畦菘。汀鹜肥供案，河鲂健入�。奇毛蒐海雁，异味献家豵。虬脯时刲鹿，羊蹯或馔熊。烹鲜庖中窾，斫脍匠成风。大纛思平蔡，高牙誓缚戎。射从飞卫习，棋效积薪攻。挟日平原畅，谈天碣石讧。凤池延小谢，龙鲊询司空。绝倒元平子，清言复阿戎。三坟罗倚相，四部缮行冲。屈宋才无敌，邹枚宴未穷。寥寥白雪赋，千古孝王宫。
乙未秋邂逅梅生泰符把臂甚昵同观涛江上别去未几则闻生病且殆俄闻生竟不起矣余再入武林检敝箧得生手书屡纸不胜山阳邻笛之怆爰赋二言投宛溪之上以吊之
作者：胡应麟
朝代：明

梅生宛陵秀，负笈来钱塘。啸咏湖山间，咳唾驰琳琅。一朝玉树亭，睹我神飞扬。十载胡先生，姓名狎词场。慕子如渴饥，戚戚萦中肠。龙门屹造天，怨彼一水长。班荆倏成故，愿得升君堂。嗟余蹇且拙，历落如桓郎。将汝缱绻怀，永夕连匡床。观涛大江涘，海若为徬徨。眷眷执手言，晨风发河梁。将无绮语累，念子毛发黄。愿言保玉体，百岁遥相望。流光不相待，倏忽三岁久。郁郁上东门，春风五杨柳。端居感离索，念子成老丑。何图羽翼乖，丧我同心友。玉树埋地中，垂杨几生肘。发函见君书，洒泪湿蓬牖。天运阻百六，词人厄阳九。劲风扫飞藿，弱质复何有。伤哉大国赋，默默如渑酒。遗篇烂金石，为汝藏二酉。千秋宛溪上，不愧朗陵叟。
乙未秋邂逅梅生泰符把臂甚昵同观涛江上别去未几则闻生病且殆俄闻生竟不起矣余再入武林检敝箧得生手书屡纸不胜山阳邻笛之怆爰赋二言投宛溪之上以吊之·其一
作者：胡应麟
朝代：明

梅生宛陵秀，负笈来钱塘。啸咏湖山间，咳唾驰琳琅。一朝玉树亭，睹我神飞扬。十载胡先生，姓名狎词场。慕子如渴饥，戚戚萦中肠。龙门屹造天，怨彼一水长。班荆倏成故，愿得升君堂。嗟余蹇且拙，历落如桓郎。将汝缱绻怀，永夕连匡床。观涛大江涘，海若为徬徨。眷眷执手言，晨风发河梁。将无绮语累，念子毛发黄。愿言保玉体，百岁遥相望。
乙未秋邂逅梅生泰符把臂甚昵同观涛江上别去未几则闻生病且殆俄闻生竟不起矣余再入武林检敝箧得生手书屡纸不胜山阳邻笛之怆爰赋二言投宛溪之上以吊之·其二
作者：胡应麟
朝代：明

流光不相待，倏忽三岁久。郁郁上东门，春风五杨柳。端居感离索，念子成老丑。何图羽翼乖，丧我同心友。玉树埋地中，垂杨几生肘。发函见君书，洒泪湿蓬牖。天运阻百六，词人厄阳九。劲风扫飞藿，弱质复何有。伤哉大国赋，默默如渑酒。遗篇烂金石，为汝藏二酉。千秋宛溪上，不愧朗陵叟。
九日丁喻二丈约访太史赵公山庄值雨不遂夜遂同集署中对菊
作者：胡应麟
朝代：明

萧萧风雨暗林塘，难醉龙山落帽觞。白苧怀人当五夜，黄花留客过重阳。金门恍惚看鹓序，玉署参差过雁行。满坐青云名胜在，雄谈谁柰孟嘉狂。
九日同庄静父俞羡长登宝所塔
作者：胡应麟
朝代：明

突兀龙山色，登高豁旅愁。黄花亦无赖，偏逐少年头。
九日喻邦相邀司马汪公洎诸君登高天竺属余尚留槜李不及会以遍插茱萸少一人插字为韵
作者：胡应麟
朝代：明

霜露维深秋，木叶殆尽脱。纷披时菊繁，憔悴兰芳歇。上客怀登高，群公欣令节。薄暮回轻桡，凌晨戒车辙。窈窕度城闉，逶迤陟岩穴。遐览穷八荒，轻举渺六合。三竺凌层霄，双峰表天阙。绿野名园开，朱宫梵筵列。白云冒冈峦，丹霞冠林樾。淅淅凉风生，隐隐微阳灭。修鳞竞容与，平湖亦澄澈。感此岁序更，羽觞共怡悦。妙管激清商，流音回白雪。解佩俱朝贤，衔卮并时哲。言念同袍子，鸿飞渺天末。醉把茱萸枝，徘徊不能插。
九日李环卫招同诸公登显应观阁不赴
作者：胡应麟
朝代：明

寂寂东篱下，黄花意自真。笑杀龙山客，空迟落帽人。
九日舟次吴桥过顾生楼船夜酌即席赋
作者：胡应麟
朝代：明

古道垂杨映绿莎，中流横吹咽清波。黄花九日淩霜发，白苧三秋并雪歌。朔气乍传金柝冷，秋光遥坠玉绳多。朱门岂必非同调，大有才人挟瑟过。
九龙别业
作者：胡应麟
朝代：明

何年遗别坞，十亩乱云边。五柳长垂碧，双松对草玄。断崖撑阁迥，飞瀑挂亭偏。满目忘机客，花时数放船。
乡人有自吴中来者谈昙阳仙师坐化事奇甚信笔奉寄王长公元美
作者：胡应麟
朝代：明

自是梯仙第一才，岂无清梦到蓬莱。书飞南岳夫人下，燕罢西池阿母回。高浪驾天悬玉阙，绛霞扶日近瑶台。三山金记应相授，曳杖行看出九垓。
书笥
作者：胡应麟
朝代：明

三万六千卷，一卷供一朝。百年双白眼，不向世人骄。
二怀诗 其一 玄真子张志和
作者：胡应麟
朝代：明
体裁：古风

有唐迄元和，畸流尚不乏。翩翩玄真子，百代恣渔猎。雅志游松乔，奇踪轨庄列。嗒尔柱下言，超然谢津筏。富贵轻鸿毛，轩冕等澌沫。一辞世主聘，浮家老苕霅。
二怀诗 其一 玄真子张志和
作者：胡应麟
朝代：明

有唐迄元和，畸流尚不乏。翩翩玄真子，百代恣渔猎。雅志游松乔，奇踪轨庄列。嗒尔柱下言，超然谢津筏。富贵轻鸿毛，轩冕等澌沫。一辞世主聘，浮家老苕霅。唐末缁流空，休公崛然起。卑卑局晚调，兀兀吐玄旨。冥心师楚圆，苦思叶齐已。禅启天竺诠，画妙应真理。片言忤大帅，脱身钱塘汜。一钵游岷峨，逍遥入无始。
二怀诗 其二 其二 禅月大师贯休
作者：胡应麟
朝代：明
体裁：古风

唐末缁流空，休公崛然起。卑卑局晚调，兀兀吐玄旨。冥心师楚圆，苦思叶齐己。禅启天竺诠，画妙应真理。片言忤大帅，脱身钱塘汜。一钵游岷峨，逍遥入无始。
二怀诗 其二 禅月大师贯休
作者：胡应麟
朝代：明

唐末缁流空，休公崛然起。卑卑局晚调，兀兀吐玄旨。冥心师楚圆，苦思叶齐已。禅启天竺诠，画妙应真理。片言忤大帅，脱身钱塘汜。一钵游岷峨，逍遥入无始。
二酉园为陈玉叔京兆题
作者：胡应麟
朝代：明

吾家二酉斋，斗室不盈掬。何以称兹名，架上书万轴。公家二酉园，大厦蔽陵谷。何以称兹名，笔底珠万斛。楼台瞰空起，云雾傍檐宿。雕甍挟天柱，高栋擎岳麓。轩窗洞庭叶，户牖云梦竹。蜃鳄游长川，虎兕啸平陆。岸芷纷葳蕤，汀兰互芳馥。主人湖海豪，潇洒脱尘俗。开襟跨寥廓，解带谢拘束。三闾问灵均，九辩追宋玉。名惊孟公座，梦启傅岩卜。誓扫六合尘，一榻非所欲。蜚声京兆里，张赵三鼎足。至尊催赐金，上相待横玉。异日休林泉，赐第镜湖曲。华堂坐昼锦，饱看四野绿。煌煌中令墅，烨烨魏公筑。宁当卧二酉，卒岁事耕读。好借胡生居，日餍蠹鱼腹。携手崙昆丘，相将问周穆。
二酉山房歌
作者：胡应麟
朝代：明

君不见昆崙高高阆风出其上，下视扶桑弱水相去几千丈。傍开四百四十门，日月东西互相望。传闻大酉小酉双名山，乃在昆崙阆风二岳之中间。帝遣藏书号群玉，金庭石室森钩连。白虹璀粲映缃帙，朱霞错落垂琅函。自从轩辕来，窅绝殊人寰。灵威丈人过，缩足不敢前。成周穆满驱八骏，蹑电乘风到灵境。岚深谷峭黯莫留，却携王母升蓬丘。祖龙炎威扫六合，秦人留书闭空峡。至今玉洞开桃花，仙源可望不可涉。坑灰未冷汉社兴，大儿中垒小子云。藜然天禄下真宰，烂漫七略罗天人。阮家居士重蒐录，蠹简纵横委胸腹。湘东再火一不留，七万瑶华烬荒簏。聚书崛起开皇朝，缥囊璚笈摩丹霄。累累三十七万卷，嘉则之殿高岧峣。诸儒雠校汰冗杂，正本亦止三万饶。开元八万最奇绝，往往玄珠出岩穴。宋时群主竞好文，一日三诏何缤纷。后来马郑诸子出，摩娑论列亦已勤。好武遍中华，马上为生涯。诗书匪故习，文具徒矜誇。鸿荒重剖大明域，九曜含辉聚东壁。天开地辟恢雄风，雾涌潢流映朝日。吾乡文宪达最先，高文大册挥如椽。青萝读书四十载，钻研法藏窥重玄。云间子渊嗜缀辑，断简残萤映墙壁。成都用修雅好奇，索摸科斗成嗔痴。南阳陈卿负综博，一生惟折五鹿角。北海冯君推殚精，歌谣委屑烦经营。突兀琅琊起文苑，力挽颓风究坟典。尔雅楼中四万轴，金石斋头五千卷。须弥磅礴宛委深，吐纳宇宙横古今。张王陆沉驱左席，何因物色来兰阴。兰阴胡生负书癖，早逐刘郎卧岩石。髫年已绝轩冕好，壮岁偏耽穷鬼力。北走燕台东走吴，金陵闽越穷江湖。僦居寄庑录馀烬，负薪织履偿追逋。陆则惠施水米芾，昏黑忘眠昼忘食。乍可休粮饿途路，讵肯空囊返乡国。二十四庋罗山房，二千四万堆琳琅。黔娄妻子困欲死，君山箧笥富可量。上距羲农下昭代，触手牙签宛相待。圣神贤哲穷吁谟，帝伯皇王罄元会。一榻一几横疏寮，一琴一研祛烦嚣。焚香独拥四部坐，南面王乐宁堪骄。黎生八分称好手，夜宿山斋笑如斗。纵观丘索盈前除，大叫狂呼题二酉。琅琊作记当代传，姓名已睹琬琰悬。触目伤心故交尽，却寻司马来新安。司马心胸旷千古，夙昔图书探天府。三坟二雅勤雕锼，一笈五车劳缀补。太函峨峨云际开，恍入东观窥兰台。众中誇我好玄者，撑肠拄腹谈天才。寂寞萤窗守残雪，揽镜苍茫见华发。声华岂必专穷愁，著述总知成灭裂。侧身六合中自疑，异代乾坤未堪说。感公国士知，肝肠为公竭。幔亭十日饮，驱车复成别。回看二酉山，崚嶒渺天末。昆崙阆风定何处，弱水扶桑杳难越。底似从公居太函，副墨煌煌恣翻阅。君不见太函五城十二楼，金银城阙天尽头。陶公八翼不得上，梯仙岂合凡人留。孤帆且返越江涘，俛仰竹素聊优游。异时四部读已尽，玄关或许停苍虬。君不见兰阴下，瀫水流，轮囷古木枝相缪。瓮牖绳枢闭荒径，荜门蓬巷悬清秋。夜夜红光烛星斗，兀兀陈编柳生肘，短铗长檠竟何有。醯鸡瓮里真自笑，蠹鱼架上安足友。竺乾本来一物无，柱下青牛亦西走。函中领取五千言，赤脚流沙寻二酉。
二难双美诗为大参张公赋
作者：胡应麟
朝代：明

猗欤三百篇，张仲颛孝友。四姓雄金阊，吴趋实材薮。森森五丹桂，扬芳赞皇囿。惟时疫疠侵，高堂阨阳九。饔飧滞床笫，汤药盈鬲卣。诸昆竞扶侍，昏旦递奔走。叔也尤徬徨，虮虱生带纽。露祷临中逵，恍惚心语口。母算倘可延，儿躬曷遑有。昊天若倾听，冥冥肯其首。沈疴遽霍然，衰札起蒲柳。一死全吾心，庸恤近与久。飞腾属少公，万卷穷二酉。大孝昭显扬，龙章焕星斗。元方操实奇，季方遇宁偶。峨峨二难列，异代同不朽。二难既表吴，双美尤擅越。缅怀神仙尉，微官寄太末。束带见督邮，甘等绛灌列。去思二十载，高风柳下颉。积庆流参知，振代睹人杰。诗礼闻家庭，颂赋起岩穴。读书直中秘，五车恣渔猎。升沈递扬历，显晦互更涉。直声耸庙堂，上考奏藩臬。大旆翔三衢，棠阴半姑蔑。遗民泣往躅，故老颂休烈。厅事垂双松，步武俨对越。熙朝述盛事，名宦祠世业。至行通神明，清芬播齿舌。弟昆洎父子，后先迥光绝。令誉收一门，千古垂阀阅。
于凤鸣得雄赋赠
作者：胡应麟
朝代：明

窈窕笙歌出画堂，将雏一阕暂徜徉。群珠合浦争呈艳，片玉昆冈乍发祥。薮畔青云麟趾集，池头丹日凤毛翔。无劳骨相占英物，已听啼声出后房。
于凤鸣携酒慧觉禅寺作
作者：胡应麟
朝代：明

寻幽偕赋客，古刹乱云傍。优钵千花净，菩提一树芳。谈天游净乐，扫地坐清凉。欲共寒山衲，西归不二乡。
于生歌赠凤鸣
作者：胡应麟
朝代：明

齐东于生太奇绝，草就征西才十八。万言落笔风雨惊，白眼青天对明灭。忆生年少歌远游，兴到扁舟夜中发。娇妻稚女了不顾，一苇苍茫汎吴越。会稽秦望攀嶕峣，回首山阴正飞雪。四百八十金银宫，湖上烟波若涂抹。移舟却向姑苏台，扬子涛声暮填咽。石城城南访莫愁，画栋雕甍管弦列。平康巷陌人如花，散尽黄金等尘屑。万金散尽归故乡，斑烂菽水娱高堂。三冬文史业颇富，骅骝騄駬争腾骧。一经耻逐蠹鱼老，摩挲石鼓临钟王。解衣盘礴得画理，朱栏澒洞浮潇湘。禽鱼小景各生动，飞鸣宿食交林塘。明窗净几拂缣素，虎丘细酌焚清香。名流满座挥大白，百觚一饮雄高阳。酣来如意舞精铁，双龙错落回精光。一朝遇我庄岳底，飘然挟刺来茅堂。念年魂梦走瀫水，龙门渺邈如天阊。先生牙颊肯终惠，蟭蛲努力追飞黄。嗟余濩落拙且蹇，江淮一旅徒披猖。中原屈指故老尽，即今二仲谁求羊。邂逅逢生竹林下，有如阮籍偕嵇康。淋漓曲糵岂无意，仰天大笑神飞扬。男儿事业在十指，述功纪德皆文章。高冠大盖等澌沫，电光石火徒张皇。生今二十甫逾八，声华烨烨悬乡邦。歌处呻吟总金石，赋成咳唾俱琳琅。山东英妙孰卿比，长缨直欲蒐穷荒。他时掉臂走双阙，天人三策摅岩廊。名成弹指竟大业，肯将肉食移青缃。春风乍夜变杨柳，娟娟别思盈河梁。念子殷勤若胶漆，纷披大雪携壶浆。男儿抗手讵足论，新秋计日来馀皇。芒鞋布袜吾共尔，翩翩结束穷齐方。云霞万仞蹑梁父，七十二帝骖翱翔。磨崖绝顶勒名姓，卧看海日生扶桑。
于生高冈以早春九日初度赋赠二章
作者：胡应麟
朝代：明

东来紫气绕华筵，玉舄飘飖大海？。九叶蓂舒元旦后，千秋桃熟早春前。驰心高密谈兵夜，屈指重华谒帝年。试问嘉名悬锡处，桑弧晴色广陵悬。玳瑁堂开霁雪凝，百壶春酒照如渑。断冰奇句推良史，明月新篇和武陵。鸿雁渚寒劳梦寐，凤凰池远待鶱腾。追欢况值梅花早，倚啸晴空望玉绳。
于生高冈以早春九日初度赋赠二章·其一
作者：胡应麟
朝代：明

东来紫气绕华筵，玉舄飘飖大海？。九叶蓂舒元旦后，千秋桃熟早春前。驰心高密谈兵夜，屈指重华谒帝年。试问嘉名悬锡处，桑弧晴色广陵悬。
于生高冈以早春九日初度赋赠二章·其一
作者：胡应麟
朝代：明
体裁：七言律诗

东来紫气绕华筵，玉舄飘飖大海�。九叶蓂舒元旦后，千秋桃熟早春前。驰心高密谈兵夜，屈指重华谒帝年。试问嘉名悬锡处，桑弧晴色广陵悬。
于生高冈以早春九日初度赋赠二章·其二
作者：胡应麟
朝代：明

玳瑁堂开霁雪凝，百壶春酒照如渑。断冰奇句推良史，明月新篇和武陵。鸿雁渚寒劳梦寐，凤凰池远待鶱腾。追欢况值梅花早，倚啸晴空望玉绳。
云岭真松卷为崔母杨孺人题
作者：胡应麟
朝代：明

朗月悬西极，高风劲北堂。云松千尺秀，冰蘖万年芳。跨凤春情杳，丸熊夜漏长。惠文看哲胤，飞诏下明光。一醮悲前事，三迁训后贤。即今衣绣日，犹是断机年。黄鹤瑶池下，青鸾玉座传。蚤知骢马客，风化遍淮瀍。
云岭真松卷为崔母杨孺人题·其一
作者：胡应麟
朝代：明

朗月悬西极，高风劲北堂。云松千尺秀，冰蘖万年芳。跨凤春情杳，丸熊夜漏长。惠文看哲胤，飞诏下明光。
云岭真松卷为崔母杨孺人题·其二
作者：胡应麟
朝代：明

一醮悲前事，三迁训后贤。即今衣绣日，犹是断机年。黄鹤瑶池下，青鸾玉座传。蚤知骢马客，风化遍淮瀍。
云龙引
作者：胡应麟
朝代：明

芒砀秋空映赭袍，龙光云气与天高。五湖何处无明月，斫竹南山坐钓鳌。
五君咏 其一 汪司马伯玉
作者：胡应麟
朝代：明

桓桓司马公，文武实天授。大笔摅云雷，穹碑揭宇宙。横飞北地前，独步弇山后。伟哉词人场，百代归领袖。
五君咏 其三 张中丞助父
作者：胡应麟
朝代：明

张公江海客，丱角游天朝。霜蹄躏千里，风翮抟九霄。彩毫建安席，赤帜开元标。遇我华阳馆，片诺成久要。
五君咏 其二 吴参知明卿
作者：胡应麟
朝代：明

明卿起南服，束发娴声诗。一麾守岭海，三黜行罗施。飞书问供奉，鍊句追拾遗。谁能竭大海，尽出珊瑚枝。
五君咏 其五 赵太史汝师
作者：胡应麟
朝代：明

矫矫赵司成，风槩自天植。胸腹罗星辰，肺肝秉铁石。轮埋御史亭，座首司寇席。蔚为文士光，宁彼九鼎力。
五君咏 其四 欧水部桢伯
作者：胡应麟
朝代：明

岭南维欧君，俨若饮醇酒。拙宦三十年，工诗五千首。黑发游中原，白头卧林薮。惆怅兰阴台，落日共挥手。
五君咏·汪司马伯玉
作者：胡应麟
朝代：明

桓桓司马公，文武实天授。大笔摅云雷，穹碑揭宇宙。横飞北地前，独步弇山后。伟哉词人场，百代归领袖。明卿起南服，束发娴声诗。一麾守岭海，三黜行罗施。飞书问供奉，鍊句追拾遗。谁能竭大海，尽出珊瑚枝。张公江海客，丱角游天朝。霜蹄躏千里，风翮抟九霄。彩毫建安席，赤帜开元标。遇我华阳馆，片诺成久要。岭南维欧君，俨若饮醇酒。拙宦三十年，工诗五千首。黑发游中原，白头卧林薮。惆怅兰阴台，落日共挥手。矫矫赵司成，风槩自天植。胸腹罗星辰，肺肝秉铁石。轮埋御史亭，座首司寇席。蔚为文士光，宁彼九鼎力。
五岳图
作者：胡应麟
朝代：明

援琴对五岳，流响入青云。犹胜四壁立，独拥卓文君。
五杂组诗二首
作者：胡应麟
朝代：明

五杂组，中天霞。往复还，贯月查。不获已，遇龙蛇。五杂组，芝为盖。往复还，咸阳塞。不获已，见褦襶。
五杂组诗二首·其一
作者：胡应麟
朝代：明

五杂组，中天霞。往复还，贯月查。不获已，遇龙蛇。
五杂组诗二首·其二
作者：胡应麟
朝代：明

五杂组，芝为盖。往复还，咸阳塞。不获已，见褦襶。
人日邦相过访小斋留集至暮分得寻字并怀燕社曩岁之集
作者：胡应麟
朝代：明

飘然双舄暮相寻，佳节频过意自深。扫径乍当梅柳下，飞觞遥坐薜萝阴。中天日月燕台色，万里江山越峤吟。举目赐环应有诏，大明宫阙翠华临。
从军五更转五首
作者：胡应麟
朝代：明

一更边月上，流影照长城。营门击刁斗，万队寂无声。二更边月高，战士揽征袍。何时封定远，霜露湿弓刀。三更边月斜，戍客夜思家。瓜期殊未及，肠断听悲笳。四更边月隐，征人梦初醒。恨杀城南妇，流光伴孤枕。五更边月落，晨起清油幕。飞骑夺天山，王庭空大漠。
从军五更转五首·其一
作者：胡应麟
朝代：明

一更边月上，流影照长城。营门击刁斗，万队寂无声。
从军五更转五首·其三
作者：胡应麟
朝代：明

三更边月斜，戍客夜思家。瓜期殊未及，肠断听悲笳。
从军五更转五首·其二
作者：胡应麟
朝代：明

二更边月高，战士揽征袍。何时封定远，霜露湿弓刀。
从军五更转五首·其五
作者：胡应麟
朝代：明

五更边月落，晨起清油幕。飞骑夺天山，王庭空大漠。
从军五更转五首·其四
作者：胡应麟
朝代：明

四更边月隐，征人梦初醒。恨杀城南妇，流光伴孤枕。
从军行
作者：胡应麟
朝代：明

边尘起西北，敌骑日相望。仗剑报明主，长揖辞故乡。征行渡沙漠，慷慨隶戎行。羽书昨夜至，匈奴寇渔阳。吏士若云屯，我兵精且强。扬旌耀汉月，吹角飞边霜。一战摧月支，再战款名王。弯弓月在手，鸣镝星流光。勒功燕然石，传檄瀚海傍。归来拜骠骑，恩宠冠长杨。
从军行五首
作者：胡应麟
朝代：明

大漠秋风吹铁衣，长城明月满征旗。捷书飞奏明光殿，乍夜前军获郅支。九月边头朔气残，贺兰山北望长安。殷勤去雁传消息，欲寄征衣趁早寒。寥天霜色暮凄凄，无定河边落日低。欲问轮台前去路，黄云白草遍辽西。吹笛关山月半痕，梅花无数落辕门。不知何处旄头现，一夜渔阳万骑屯。白马将军惯渡辽，笑提金勒扫氛嚣。五千剑客当前队，尽款名王入汉朝。
从军行五首·其一
作者：胡应麟
朝代：明

大漠秋风吹铁衣，长城明月满征旗。捷书飞奏明光殿，乍夜前军获郅支。
从军行五首·其三
作者：胡应麟
朝代：明

寥天霜色暮凄凄，无定河边落日低。欲问轮台前去路，黄云白草遍辽西。
从军行五首·其二
作者：胡应麟
朝代：明

九月边头朔气残，贺兰山北望长安。殷勤去雁传消息，欲寄征衣趁早寒。
从军行五首·其五
作者：胡应麟
朝代：明

白马将军惯渡辽，笑提金勒扫氛嚣。五千剑客当前队，尽款名王入汉朝。
从军行五首·其四
作者：胡应麟
朝代：明

吹笛关山月半痕，梅花无数落辕门。不知何处旄头现，一夜渔阳万骑屯。
仙人篇
作者：胡应麟
朝代：明

我思忽不怿，投袂起行游。担簦蹑芒履，去上嵩山丘。王屋一何高，太行亦阻脩。危峰冠浮云，巨石横道周。青松数十围，枝叶自相樛。上有千岁禽，下有万尺流。矫矫浮丘公，吹笙跨灵虬。投我不死药，携我升蓬丘。丹霞起素壁，紫雾开琼楼。横飞绝四海，高举临九州。顾视世间人，局促安可留。朝生等舜华，夕死同蜉蝣。
仙橘行赠吕生
作者：胡应麟
朝代：明

吕生好奕良有年，口如悬河决百川。凭陵负气双眼白，强项肯伏公卿前。自言勍敌止方蔡，三人海内季孟间。楚中近有朱氏子，黄王以下知无前。朅来武林四阅月，室中薪尽晨无烟。临安富儿不好事，日夜空囊扪酒钱。一朝遇我湖水曲，脱巾大叫狂呼天。先生名姓久岳立，愿得片语垂人寰。忆乍持刺远谒我，蹇驴薄暮西长安。尘埃碌碌不称意，云萍此地仍周旋。试生伎俩果精绝，疾风飞雨鸣华轩。唐时待诏宋供奉，齐梁中正俱流传。胡为终世仅布素，江湖老大垂华颠。吕生吕生勿复言，才高自古多迍邅。煌煌国匠抉天巧，造物小儿宁汝怜。不见先生坐诗癖，百忧万恨攒眉端。荒丘姑妇两奇绝，橘中四叟吾忘年。他时芒屩会挈汝，一枰柯烂青霞天。
代赠荥阳新郎君
作者：胡应麟
朝代：明

阀阅荥阳郡，簪绅碣石筵。春波明太液，彩日驻甘泉。白屋书连栋，彤庭笔似椽。千言横赤帜，万选夺青钱。旧策龙门避，新诗雁塔传。螭头携雨露，豹尾握星躔。玉佩萦仙仗，金钗簇画船。花香韦曲度，树色灞陵悬。意气惭吴质，襟期洽郑玄。通家兄弟谊，好忆下帷年。
仲冬朔舟次南旺闺中暮夜得雄镫下发书报家大人信笔志喜四律
作者：胡应麟
朝代：明

庭树先春发，阶兰入夜茸。帝心怜敝族，天意系衰宗。甓社明孤蚌，高阳兆一龙。桑弧挂篷牖，差快浪游踪。图籍曾先世，弓裘盼后人。芝兰聊慰念，梨栗漫生嗔。谢氏庭阶茂，陶公户牖贫。尺书连夜发，先报白头亲。但说充闾庆，都忘立壁愁。百年今始慰，五岳暮仍游。入掌珠先媚，看肌玉并柔。茆庐三万轴，累汝瀫江头。作赋长安邸，谈诗大海湄。千秋吾自得，再世尔何迟。贵敢希龙种，痴从笑虎儿。蹉跎罔极恨，无计起萱墀。
仲冬朔舟次南旺闺中暮夜得雄镫下发书报家大人信笔志喜四律·其一
作者：胡应麟
朝代：明

庭树先春发，阶兰入夜茸。帝心怜敝族，天意系衰宗。甓社明孤蚌，高阳兆一龙。桑弧挂篷牖，差快浪游踪。
仲冬朔舟次南旺闺中暮夜得雄镫下发书报家大人信笔志喜四律·其三
作者：胡应麟
朝代：明

但说充闾庆，都忘立壁愁。百年今始慰，五岳暮仍游。入掌珠先媚，看肌玉并柔。茆庐三万轴，累汝瀫江头。
仲冬朔舟次南旺闺中暮夜得雄镫下发书报家大人信笔志喜四律·其二
作者：胡应麟
朝代：明

图籍曾先世，弓裘盼后人。芝兰聊慰念，梨栗漫生嗔。谢氏庭阶茂，陶公户牖贫。尺书连夜发，先报白头亲。
仲冬朔舟次南旺闺中暮夜得雄镫下发书报家大人信笔志喜四律·其四
作者：胡应麟
朝代：明

作赋长安邸，谈诗大海湄。千秋吾自得，再世尔何迟。贵敢希龙种，痴从笑虎儿。蹉跎罔极恨，无计起萱墀。
仲冬长至大学士赵公汝迈大将军李惟寅同日先后招饮赋谢二章
作者：胡应麟
朝代：明

飞葭六琯动芳晨，玳瑁筵开并帝臣。长揖将军元有客，扫门丞相讵无人。黄云绝塞闲金甲，紫雾中天护玉宸。不为上公双吐哺，荷衣容易到风尘。旅馆阳回雪乍晴，梅花吹角暮云平。羹调上相长杨殿，酒出元戎细柳营。鹓鹭三千随玉陛，熊罴十万卫金城。酬知何限干将色，夜夜双龙匣底鸣。
仲冬长至大学士赵公汝迈大将军李惟寅同日先后招饮赋谢二章·其一
作者：胡应麟
朝代：明

飞葭六琯动芳晨，玳瑁筵开并帝臣。长揖将军元有客，扫门丞相讵无人。黄云绝塞闲金甲，紫雾中天护玉宸。不为上公双吐哺，荷衣容易到风尘。
仲冬长至大学士赵公汝迈大将军李惟寅同日先后招饮赋谢二章·其二
作者：胡应麟
朝代：明

旅馆阳回雪乍晴，梅花吹角暮云平。羹调上相长杨殿，酒出元戎细柳营。鹓鹭三千随玉陛，熊罴十万卫金城。酬知何限干将色，夜夜双龙匣底鸣。
仲嘉携酌过箕台四首末篇怀汪献于
作者：胡应麟
朝代：明

信步南冈上，寒松一径斜。浮杯当柳色，促席坐桃花。古殿明丹壑，方塘漾彩霞。红妆晚成队，拾翠傍晴沙。步步春原色，寻芳意自閒。石枰疏竹里，金铎乱松间。一壑停苍佩，千峰峙翠鬟。平生双屐在，天阔任跻攀。远天横霁色，箕踞坐莓苔。竹露晨犹滴，松风午渐来。翠微悬绝壑，苍霭覆平台。十日犹能客，将无典绿醅。潦倒悲华发，追随暂少年。煖风抽麦日，微雨拗花天。游女矜环佩，居民竞管弦。维扬好春色，何地著丝鞭。
仲嘉携酌过箕台四首末篇怀汪献于·其一
作者：胡应麟
朝代：明

信步南冈上，寒松一径斜。浮杯当柳色，促席坐桃花。古殿明丹壑，方塘漾彩霞。红妆晚成队，拾翠傍晴沙。
仲嘉携酌过箕台四首末篇怀汪献于·其三
作者：胡应麟
朝代：明

远天横霁色，箕踞坐莓苔。竹露晨犹滴，松风午渐来。翠微悬绝壑，苍霭覆平台。十日犹能客，将无典绿醅。
仲嘉携酌过箕台四首末篇怀汪献于·其二
作者：胡应麟
朝代：明

步步春原色，寻芳意自閒。石枰疏竹里，金铎乱松间。一壑停苍佩，千峰峙翠鬟。平生双屐在，天阔任跻攀。
仲嘉携酌过箕台四首末篇怀汪献于·其四
作者：胡应麟
朝代：明

潦倒悲华发，追随暂少年。煖风抽麦日，微雨拗花天。游女矜环佩，居民竞管弦。维扬好春色，何地著丝鞭。
仲夏初度惟寅为余举觞话旧感怀赋谢此什
作者：胡应麟
朝代：明

年少相逢结客场，翩翩裘马赋河梁。风期肯逐朱颜尽，意气偏偕白发长。阁上麒麟云缥缈，宫前鳷鹊月微茫。桑弧莫话男儿事，纵目天山大树傍。
仲夏至自京师作
作者：胡应麟
朝代：明

人生如飞蓬，倏忽异乡县。仆夫趣我游，肃驾向畿甸。朝登太行岭，暮宿黄河岸。荏苒踰修途，迟回陟层巘。中林绝烟火，尘沙蔽颜面。浮云翳荒垒，咫尺行莫辨。遥遥至幽并，四顾见闾阎。中天帝王宅，飞甍翼楼殿。空怀稷契志，未遂夔龙愿。辞非上林侈，赋岂河东擅。长啸起拂衣，归来弄柔翰。寄言达生者，骄人有贫贱。
仲秋北上次武林谒大中丞滕师招饮赋谢
作者：胡应麟
朝代：明

锦瑟沈沈夜未阑，胡床明月坐来寒。抽毫久愧门人籍，伏剑重登国士坛。一壑龙门怀豹隐，千山燕阙话鹏抟。青帆咫尺临安路，踯躅河桥去住难。
仲秋十四夜同诸子携觞登一览亭玩月作
作者：胡应麟
朝代：明

秋高桂华满，夜静兰膏歇。素影流长空，寒光浸天阙。孤城白露下，万户凉飙发。置酒临高台，长歌对佳节。忆别蓬莱宫，回首三千劫。蹉跎落风尘，荏苒见华发。举杯属嫦娥，乞我长生诀。乘云朝太清，飞步还紫闼。自按霓裳操，重翻羽衣阕。愧彼尘世人，徘徊望圆缺。
仲秋同祝鸣皋诸文学再游西山得诗四首天 其一 寿山谒诸陵
作者：胡应麟
朝代：明

紫殿衣冠肃，玄宫剑玺遥。天回群后集，地迥百灵朝。文字垂羲画，声歌咽帝韶。万年沾洒处，寒雨动青霄。
仲秋同祝鸣皋诸文学再游西山得诗四首天 其三 游玄真观
作者：胡应麟
朝代：明

积翠三天迥，飞梁百尺横。星河浮玉砌，云雾揽金茎。羽客青泥饭，仙人赤石英。何年生羽翼，尘外访蓬瀛。
仲秋同祝鸣皋诸文学再游西山得诗四首天 其二 湖上
作者：胡应麟
朝代：明

积水湖天合，泠泠帝阙西。逶迤云色净，掩映日华低。凤吹临高岸，龙舟出大堤。桃花源咫尺，洞口夕闻鸡。
仲秋同祝鸣皋诸文学再游西山得诗四首天 其四 携尊翠微阁晚坐
作者：胡应麟
朝代：明

振锡千林暮，移尊片月秋。不辞青嶂远，聊共白云游。洗钵花台静，悬灯竹径幽。朝来挈小朗，乞食向牛头。
仲秋同祝鸣皋诸文学再游西山得诗四首天·寿山谒诸陵
作者：胡应麟
朝代：明

紫殿衣冠肃，玄宫剑玺遥。天回群后集，地迥百灵朝。文字垂羲画，声歌咽帝韶。万年沾洒处，寒雨动青霄。积水湖天合，泠泠帝阙西。逶迤云色净，掩映日华低。凤吹临高岸，龙舟出大堤。桃花源咫尺，洞口夕闻鸡。积翠三天迥，飞梁百尺横。星河浮玉砌，云雾揽金茎。羽客青泥饭，仙人赤石英。何年生羽翼，尘外访蓬瀛。振锡千林暮，移尊片月秋。不辞青嶂远，聊共白云游。洗钵花台静，悬灯竹径幽。朝来挈小朗，乞食向牛头。
任城待闸再柬龚观察子勤二首
作者：胡应麟
朝代：明

高牙犹矗岱云间，松色徂徕堕翠鬟。北望燕幽饶大陆，东回齐鲁半名山。中流鼓吹洪涛静，远岸楼台碧海閒。一代循良宁久借，春风明月向朝班。绣斧霜天羡独持，百城民吏候朱旗。宫墙曲阜抠趋日，郡郭琅琊眺望时。李杜诗篇千古并，唐虞文字万家遗。风流漫诧铜鞮绝，几度南池岸接䍦。
任城待闸再柬龚观察子勤二首·其一
作者：胡应麟
朝代：明

高牙犹矗岱云间，松色徂徕堕翠鬟。北望燕幽饶大陆，东回齐鲁半名山。中流鼓吹洪涛静，远岸楼台碧海閒。一代循良宁久借，春风明月向朝班。
任城待闸再柬龚观察子勤二首·其二
作者：胡应麟
朝代：明

绣斧霜天羡独持，百城民吏候朱旗。宫墙曲阜抠趋日，郡郭琅琊眺望时。李杜诗篇千古并，唐虞文字万家遗。风流漫诧铜鞮绝，几度南池岸接䍦。
企喻歌四首
作者：胡应麟
朝代：明

双鞬铁裲裆，谁家大健儿。蛇矛丈八盘，上马捷若飞。腰间大羽箭，竖指百夫力。突如飞天鹞，万鸟戢羽翼。落日平原西，射雕控飞骑。九种黑山戎，各各相引避。天生健男子，何须多结伴。独身取月支，降卒三十万。
企喻歌四首·其一
作者：胡应麟
朝代：明

双鞬铁裲裆，谁家大健儿。蛇矛丈八盘，上马捷若飞。
企喻歌四首·其三
作者：胡应麟
朝代：明

落日平原西，射雕控飞骑。九种黑山戎，各各相引避。
企喻歌四首·其二
作者：胡应麟
朝代：明

腰间大羽箭，竖指百夫力。突如飞天鹞，万鸟戢羽翼。
企喻歌四首·其四
作者：胡应麟
朝代：明

天生健男子，何须多结伴。独身取月支，降卒三十万。
伊州曲
作者：胡应麟
朝代：明

碧天如水暮云收，明月平铺翡翠楼。楼上美人三十六，夜弹瑶瑟唱伊州。
伏虎岩
作者：胡应麟
朝代：明

何年飞滟滪，百尺挂崔嵬。绝壁盘飞电，高梁划迅雷。樯危三老惧，缆急万人摧。日暮雄心发，狂歌兴未回。
休宁道中四首
作者：胡应麟
朝代：明

百里休宁道，肩舆度夕阳。川原明翠黛，阛阓斗红妆。玉佩时相亚，金钗尽作行。何方犊车至，夹路烂生光。拂曙征人起，苍云抱郭流。落红依小径，深绿涨平洲。竹色偏萦辇，松阴直过楼。天然对图画，底事唤营丘。白堕家家酿，黄梁处处舂。飞泉悬薜荔，远岫削芙蓉。晚日前村旆，春烟隔寺钟。玄天看咫尺，紫气欲成龙。望望山疑近，行行路转遥。依冈梅子熟，夹路豆香飘。翠幕萦朱户，红妆簇画桥。百钱犹挂杖，烂醉在今宵。
休宁道中四首·其一
作者：胡应麟
朝代：明

百里休宁道，肩舆度夕阳。川原明翠黛，阛阓斗红妆。玉佩时相亚，金钗尽作行。何方犊车至，夹路烂生光。
休宁道中四首·其三
作者：胡应麟
朝代：明

白堕家家酿，黄梁处处舂。飞泉悬薜荔，远岫削芙蓉。晚日前村旆，春烟隔寺钟。玄天看咫尺，紫气欲成龙。
休宁道中四首·其二
作者：胡应麟
朝代：明

拂曙征人起，苍云抱郭流。落红依小径，深绿涨平洲。竹色偏萦辇，松阴直过楼。天然对图画，底事唤营丘。
休宁道中四首·其四
作者：胡应麟
朝代：明

望望山疑近，行行路转遥。依冈梅子熟，夹路豆香飘。翠幕萦朱户，红妆簇画桥。百钱犹挂杖，烂醉在今宵。
伯起园池中鸂鶒数十头甚驯扰戏赠二首
作者：胡应麟
朝代：明

暂去三冬候，重来六月中。何如陇山翼，空忆主人翁。为笑支公鹤，凌云杳莫攀。羡他池上翼，飞去复飞还。
伯起园池中鸂鶒数十头甚驯扰戏赠二首·其一
作者：胡应麟
朝代：明

暂去三冬候，重来六月中。何如陇山翼，空忆主人翁。
伯起园池中鸂鶒数十头甚驯扰戏赠二首·其二
作者：胡应麟
朝代：明

为笑支公鹤，凌云杳莫攀。羡他池上翼，飞去复飞还。
伯隅童子冶卿持扇索题走笔一律赠之
作者：胡应麟
朝代：明

偶遇张公子，频年拥素琴。貌堪酬白璧，名已铸黄金。肯作调鞭老，时为捧剑吟。红绡遇何日，倩汝入花阴。
估客乐二首
作者：胡应麟
朝代：明

乐哉估客乐，黄金作铜使。大艑乘长风，峨岢发扬子。乐哉估客乐，鱼虾贱如泥。愁杀闺中妇，玉箸镇长啼。
估客乐二首·其一
作者：胡应麟
朝代：明

乐哉估客乐，黄金作铜使。大艑乘长风，峨岢发扬子。
估客乐二首·其二
作者：胡应麟
朝代：明

乐哉估客乐，鱼虾贱如泥。愁杀闺中妇，玉箸镇长啼。
伶人奏剧适歌陆浚明珠记戏成此章呈水部
作者：胡应麟
朝代：明

朱门何事滥吹竽，玳瑁筵开系白驹。是处云霞联赵璧，频年风雨泣隋珠。华名第一归仙客，高价无双得丽姝。美酒十千？尽醉，共将行乐赋山枢。
伶人奏剧适歌陆浚明珠记戏成此章呈水部
作者：胡应麟
朝代：明
体裁：七言律诗

朱门何事滥吹竽，玳瑁筵开系白驹。是处云霞联赵璧，频年风雨泣隋珠。华名第一归仙客，高价无双得丽姝。美酒十千�尽醉，共将行乐赋山枢。
何长卿至自南都技益精绝赋赠此章
作者：胡应麟
朝代：明

一掷千金散彩云，愀然长啸大江濆。生花骤入银钩梦，倒薤俄成玉箸文。帝命灵篇传七纬，人谁奇字话三坟。玄亭十载清吟断，为汝重题白练裙。
余为五岳之怀旧矣丙子冬将以计偕北上适少参王公自秦中过访为余剧谈莲花玉女之胜且出诸登览作见示恍然如曳杖从公游憩太华绝顶者不胜飞动之思辄赋七言律四章
作者：胡应麟
朝代：明

缥缈青天华岳西，万峰云色绕丹梯。行窥日月中华尽，坐倚星辰太白低。阴洞古坛犹积雪，断崖飞瀑几留题。知君苦觅惊人句，不奈清猿绝顶啼。五夜扳萝到绝颠，俯看城郭带秦川。携将太华峰头月，独听终南树杪泉。千里河山朝白帝，九霄云雾失青莲。探奇漫倚孤筇啸，咫尺瑶台是列仙。片片青霞屐底移，半空岩壑转逶迤。悲风万里来三蜀，落日遥天断九疑。渭水秋光犹殿阁，昆池寒影自旌旗。狂来健翮飞扬甚，翘首宁论谒帝迟。历尽飞泉到上头，白云回望满皇州。千峰不断秦关色，万壑长悬汉树秋。赤日阴森？语乱，苍烟明灭鸟飞愁。何因瓢笠相从去，醉踏莲花问斗牛。
余为五岳之怀旧矣丙子冬将以计偕北上适少参王公自秦中过访为余剧谈莲花玉女之胜且出诸登览作见示恍然如曳杖从公游憩太华绝顶者不胜飞动之思辄赋七言律四章·其一
作者：胡应麟
朝代：明

缥缈青天华岳西，万峰云色绕丹梯。行窥日月中华尽，坐倚星辰太白低。阴洞古坛犹积雪，断崖飞瀑几留题。知君苦觅惊人句，不奈清猿绝顶啼。
余为五岳之怀旧矣丙子冬将以计偕北上适少参王公自秦中过访为余剧谈莲花玉女之胜且出诸登览作见示恍然如曳杖从公游憩太华绝顶者不胜飞动之思辄赋七言律四章·其三
作者：胡应麟
朝代：明

片片青霞屐底移，半空岩壑转逶迤。悲风万里来三蜀，落日遥天断九疑。渭水秋光犹殿阁，昆池寒影自旌旗。狂来健翮飞扬甚，翘首宁论谒帝迟。
余为五岳之怀旧矣丙子冬将以计偕北上适少参王公自秦中过访为余剧谈莲花玉女之胜且出诸登览作见示恍然如曳杖从公游憩太华绝顶者不胜飞动之思辄赋七言律四章·其二
作者：胡应麟
朝代：明

五夜扳萝到绝颠，俯看城郭带秦川。携将太华峰头月，独听终南树杪泉。千里河山朝白帝，九霄云雾失青莲。探奇漫倚孤筇啸，咫尺瑶台是列仙。
余为五岳之怀旧矣丙子冬将以计偕北上适少参王公自秦中过访为余剧谈莲花玉女之胜且出诸登览作见示恍然如曳杖从公游憩太华绝顶者不胜飞动之思辄赋七言律四章·其四
作者：胡应麟
朝代：明

历尽飞泉到上头，白云回望满皇州。千峰不断秦关色，万壑长悬汉树秋。赤日阴森？语乱，苍烟明灭鸟飞愁。何因瓢笠相从去，醉踏莲花问斗牛。
余为五岳之怀旧矣丙子冬将以计偕北上适少参王公自秦中过访为余剧谈莲花玉女之胜且出诸登览作见示恍然如曳杖从公游憩太华绝顶者不胜飞动之思辄赋七言律四章·其四
作者：胡应麟
朝代：明
体裁：七言律诗

历尽飞泉到上头，白云回望满皇州。千峰不断秦关色，万壑长悬汉树秋。赤日阴森�语乱，苍烟明灭鸟飞愁。何因瓢笠相从去，醉踏莲花问斗牛。
余从陆至安平镇闻傅伯俊明府先一夕过此怅然有寄
作者：胡应麟
朝代：明

一夜长洲令，双凫跨碧虚。徒飞秦观梦，未达鲁连书。计吏黄金诏，郎官白玉除。鲈乡亭下路，归客倘踟蹰。
余君房招同刘子玄胡孟韬盛太父李季宣夜集言别
作者：胡应麟
朝代：明

携取灵光下玉墀，敝裘无赖出关时。那堪水部梅花燕，却订王孙桂树期。青琐佩环红日近，翠微车马白云迟。惟应入梦君房笔，永夜同过越水湄。
余在娄江日孙齐之徐孟孺同日先后过访余以行迫不及报谢追忆二君辄成短歌
作者：胡应麟
朝代：明

孙郎已老徐郎少，一日娄江逢二妙。赵家白壁总连城，海上明珠双照耀。孙郎发短垂六旬，徐郎三刖仍干秦。余亦狂歌称隐沦，虎溪相别成大笑，满眼人间失意人。
余家藏道复水墨牡丹纷披老笔而扇头折枝浅绛丰肌曼色嫣然袭人更题一绝于便面右
作者：胡应麟
朝代：明

谁写天真第一枝，盈盈霞色照轩墀。多情错认杨妃醉，亭倚沉香日暮时。
余既不上春官燕中遂有传余病不起者孟韬方就试辄于院中大恸王次公过瀫水为余言之余闻剧喜命酒索笔赋此寄孟韬
作者：胡应麟
朝代：明

漆园喻桑户，郑圃称杨朱。岂无王者乐，孰与真人居。大钧播群象，品汇盈寰区。偶然值为人，禀此七尺躯。营营一生内，十九婴忧虞。欢爱苦不长，劳悴乃有馀。冠裳槛沐猴，钟鼎罗爰居。三旬亮已多，百年亦奚娱。风霜遍项颔，尘垢盈眉须。齿发谅非坚，金石犹可渝。七十二圣君，百千亿庸愚。参差就黄土，转盼随丘墟。安期信茫昧，松子难觊觎。何如一宿觉，大梦伸蘧庐。陶公制哀挽，王孙却衣襦。伟哉哲人见，我心获所如。死生固有命，寿夭讵足虞。戚戚儿女仁，毋乃曲士拘。愿言勖明德，今古流芳誉。乐哉白云丘，万代同斯须。
余既赋瞻堂十景矣而意有未尽复三绝句写之 其一 古柏
作者：胡应麟
朝代：明

翠盖何亭亭，苍虬舞天半。恍忽真人游，金支夜璀璨。
余既赋瞻堂十景矣而意有未尽复三绝句写之 其三 阳峡
作者：胡应麟
朝代：明

一柱障中流，洪涛渺难越。已见回百川，何论倒三峡。
余既赋瞻堂十景矣而意有未尽复三绝句写之 其二 岩泉
作者：胡应麟
朝代：明

㶁㶁幽岩泉，源流自东鲁。中有杏树坛，莫认桃花坞。
余既赋瞻堂十景矣而意有未尽复三绝句写之·古柏
作者：胡应麟
朝代：明

翠盖何亭亭，苍虬舞天半。恍忽真人游，金支夜璀璨。㶁㶁幽岩泉，源流自东鲁。中有杏树坛，莫认桃花坞。一柱障中流，洪涛渺难越。已见回百川，何论倒三峡。
佛日少傅赵公设供斋头兼抱新诞两郎君出拜纪以小诗
作者：胡应麟
朝代：明

绮阁仙云曙，黄扉佛日晴。隋珠双照夜，赵璧互连城。学语翻多态，回眸欲寄情。异时符抱送，花萼照蓬瀛。